Jeremaia 51 | iVolatabu ena Internet | Vakadewa ni Vuravura Vou\nParofisaitaki na ca vei Papiloni (1-64)\nVakasauri na bale nei Papiloni vei Mitia (8-12)\nViritaki na ivola ena Uferetisi (59-64)\n51 Qo na ka e kaya o Jiova: “Au na vakaliwava e dua na cagi ni veivakarusaiMe liwavi Papiloni+ kei ira na lewe i Lapakeima.* 2 Au na talai ira na dau cebuceburaki i Papiloni,Era na ceburaki koya, mera vakalala na nona vanua,Era na valuti koya mai na veiyasana kece ena siga ni ca.+ 3 Me kua ni loveca* na nona dakaititi na dauvanavana. Me kua ni dua e tucake ni vakaisulunivalu tu. Moni kua ni lomana na nona cauravou.+ Moni vakarusai ira kece na nona mataivalu. 4 Era na balemate ena nodra vanua na Kalitia,Era na lausua ena kena gaunisala.+ 5 Ni sega ni biuti Isireli kei Juta me rau yada, na nodra Kalou o Jiova ni lewe vuqa.*+ Ia e sinai ena nodra vanua* na cala, mai na nona rai na Yalosavasava ni Isireli. 6 Moni dro tani mai loma i Papiloni,Moni dro bula.+ Moni kua ni mate ena nona cakacala. Ni qo na gauna me veisausaumi kina o Jiova. E sauma vua na ka e dau cakava.+ 7 E bilo koula o Papiloni ena liga i Jiova,E vakamatenitaki ira e vuravura taucoko. Era gunuva na nona waini na veimatanitu,+Oya na vuna era lialia kina na veimatanitu.+ 8 E vakasauri na bale nei Papiloni, e ramusu.+ Moni qolouvaki koya!+ Moni kauta mai na waiwai boivinaka me vakaotia na nona mosi, de bula kina.” 9 “Eda via vakabulai Papiloni ia e sega ni bula rawa. Meda biuti koya tu, meda dui lako ina noda vanua.+ Ni sa yacovi lomalagi na ka e lewai kina,E cere me vaka na o.+ 10 E lewai keda vakadodonu o Jiova.+ Meda lai tukuna i Saioni na cakacaka i Jiova na noda Kalou.”+ 11 “Moni vagatara na gasau,+ moni taura na isasabai mokimokiti.* E uqeta o Jiova na lomadra na tui Mitia,+Ni nakita me vakarusai Papiloni. Qo na veisausaumi nei Jiova, na veisausaumi ni nona valenisoro. 12 Moni vakaduria e dua na kaunikuila+ ena bai e Papiloni. Moni vakalevutaki ira na yadra, moni lesi ira na yadra. Moni vakarautaki ira na lai toka vuni. E nakita qori o Jiova,Ena vakayacora o koya na ka e yalataka me baleti ira na lewe i Papiloni.”+ 13 “O iko na yalewa o toka ena dela ni wai levu,+E bini na nomu iyau,+Sa yaco mai na kemu itinitini, na levu ni nomu rawatubu.+ 14 E bubului vakataki koya o Jiova ni lewe vuqa,‘Au na vakasinaiti iko ena tamata, na kedra lewe levu ena vaka na qelenivodre,Era na kailavaki iko ena marau.’+ 15 E bulia o koya na vuravura ena nona kaukaua,O koya e vakataudeitaka na vanua bulabula ena nona vuku+O koya e tevuka na lomalagi ena nona kila.+ 16 Ena gauna e vosa kina o koya,E yavavala na wai mai lomalagi,E vakuvuya cake o koya na o* mai na iyalayala kei vuravura. E cakava o koya na liva me salavata kei na uca,E vakaliwava o koya na cagi mai na nona lololo.+ 17 Era sesewa na tamata kece, era sega ni kila e dua na ka. Era vakamaduataki kece na matai ni kaukamea ena vuku ni ivakatakarakara ceuti,+Ni ka lasu na nona matakau kaukamea,E sega ni cegu tiko.+ 18 E ka lasu,*+ e caka me vakalialiai. Ni yaco mai na siga mera tarogi kina, era na rusa. 19 Na iVotavota nei Jekope e sega ni vakataki ira qo,Ni o koya ga e bulia na ka kece,Kei na ititoko ni nona ivotavota.+ O Jiova ni lewe vuqa na yacana.”+ 20 “O iko na noqu iwau, na iyaragi ni ivalu,Au na vorolaki ira na veivanua niu vakayagataki iko. Au na vakarusai ira na veimatanitu niu vakayagataki iko. 21 Au na vorolaka na ose kei na dauvodo ose niu vakayagataki iko. Au vorolaka na qiqinivalu kei koya e vodoka niu vakayagataki iko. 22 Au na vorolaka na tagane kei na yalewa niu vakayagataki iko. Au na vorolaki ira na qase kei na gonetagane niu vakayagataki iko,Au na vorolaki ira na cauravou kei na goneyalewa niu vakayagataki iko. 23 Au na vorolaka na ivakatawa kei na nona qelenimanumanu niu vakayagataki iko,Au na vorolaka na dauteitei kei na nona manumanu ni siviyara niu vakayagataki iko,Au na vorolaki ira na kovana kei ira na ivukevuke ni turaga niu vakayagataki iko. 24 Au na sauma vei Papiloni kei ira kece na lewe i KalitiaNa ka ca kece era vakayacora e Saioni e matamuni,”+ e kaya o Jiova. 25 “Ia qo au na valuti iko,+ na ulunivanua dau veivakarusai,” e kaya o Jiova,“O dau vakacacana na vuravura taucoko.+ Au na dodoka vei iko na ligaqu meu vaqiqici iko tani mai na barinivatuAu na vukici iko mo ulunivanua kama.” 26 “Era na sega ni kauta tani vei iko na tamata na vatu ni tutunivale se vatu ni yavu,Ni o na rusa vakadua,”+ e kaya o Jiova. 27 “Moni vakaduria ena vanua e dua na kaunikuila.+ Moni uvuca na davui* ena veivanua. Moni lesia na veivanua mera valuti koya. Moni kacivi ratou mai na matanitu o Ararata,+ o Mini kei Asikenasi+ me ratou valuti koya. Moni lesia e dua na kena turaganivalu. Moni talai ira cake na ose me vaka na qelenivodre dramidrami. 28 Moni lesia na veivanua mera valuti koya,O ira na tui Mitia,+ o ira na kena kovana kei ira kece na kena ivukevuke ni turagaKei na vanua kece era lewa. 29 Ena sakure na vuravura, ena yavavala,Ni na yaco ga na ka e nakita o Jiova me baleti PapiloniMe vukica na vanua o Papiloni me domobulataki, me kua ni dua e tiko kina.+ 30 Era sega ni vala na tamata qaqa nei Papiloni. Era tiko ga ena nodra koro kaukaua. Sa oti na nodra kaukaua.+ Era vaka na yalewa.+ E vakamai na nodra vale. E musuki na kena ivakadei.+ 31 E cici e dua na daucici me sota kei na dua tale na daucici,Kei na dua na italai me sota kei na dua tale na italai,Me tukuna vei tui Papiloni ni sa ravuti na nona koro ena veiyasana,+ 32 Sa tauri na itatakoso,+Sa vakamai na waqa kuta,Era lomaleqa na sotia.” 33 Ni qo na ka e kaya o Jiova ni lewe vuqa na Kalou ni Isireli: “Na goneyalewa ni Papiloni e vaka na rara ni butu covuata. Sa kena gauna me buturaki kina o koya. Sa voleka sara na gauna me tamusuki kina o koya.” 34 “E tilomi au o Tui Nepukanesa* e Papiloni,+E vakasesei au o koya. E vakalalai au me vaka na saqa lala. E tilomi au me vaka na gata levu,+E vakamamautaka na ketena ena noqu ka talei. E vui au tani o koya. 35 ‘Me tau mada ga vei Papiloni na ivalavala kaukaua e caka vei au kei na yagoqu!’ e kaya na kai Saioni,+‘Me tarogi mada ga na noqu dra vei ira na lewe i Kalitia!’ e kaya o Jerusalemi.” 36 Ia qo na ka e kaya o Jiova: “Au na tokoni iko ena veilewai,+Au na veisausaumi ena vukumu.+ Au na vakadiva na nona wasawasa, au na vakamacara na nona toevu.+ 37 Ena vuki o Papiloni me ibinibini vatu,+Me nodra qara na jakoli,*+Me domobulataki, me kaluvi,Ena sega ni tawani.+ 38 Era na tagi vata kece me vaka na laione gone.* Era na kudru me vaka na luvenilaione.” 39 “Nira katakata mai, au na vakarautaka na kedra magiti meu vakamatenitaki ira,Era na malaude.+ Era na qai moce vakadua,Era na sega ni yadra tale,”+ e kaya o Jiova. 40 “Au na kauti ira sobu me vaka na lami mera vakamatei,Me vaka na tamanisipi kei na me tagane.” 41 “Oilei sa ravuti o Sesaki,*+Sa vakadrukai o koya e dau vakacaucautaki e vuravura taucoko!+ Sa vuki o Papiloni mera domobulataka na veivanua! 42 E luvuci Papiloni na waitui. Sa dromuci ena levu ni kena biau. 43 Sa vuki na nona koro me domobulataki, me vanua talasiga kei na vanua dravuisiga. Na vanua ena sega ni tiko kina e dua, ena sega ni lakova na tamata.+ 44 Au na totogitaki Peli+ mai Papiloni,Au na kauta tani mai gusuna na ka e tiloma.+ Era na sega ni drodro tale vua na veivanua, Ena bale na bai kei Papiloni.+ 45 Moni lako tani vua, o kemuni na noqu tamata!+ Moni dro moni bula+ mai na cudru waqawaqa i Jiova!+ 46 Moni kua ni yalolailai se rerevaka na itukutuku ena rogovaki ena vanua. Ena rogo mai e dua na itukutuku ena dua na yabaki,Ena yabaki tarava e dua tale na itukutukuNi vakacaca ena vanua, era na veivala na veiliutaki. 47 Ia raica! sa voleka mai na sigaAu na totogitaki ira kina na ivakatakarakara ceuti nei Papiloni. Ena vakamaduataki na nona vanua taucoko,Era na bale ga e kea o ira kece na nona era vakamatei.+ 48 Na lomalagi kei na vuravura kei na ka kece e tu kinaEna kaila ena marau ni sa bale o Papiloni,+Era na lako yani vua na dauvakacaca mai na vualiku,”+ e kaya o Jiova. 49 “E sega ga ni vakabalei ira na Isireli o Papiloni+Ia era balemate tale ga e Papiloni o ira kece e vuravura. 50 O kemuni na drovaka na iseleiwau moni toso tiko ga, moni kua ni tu vakadua!+ Moni nanumi Jiova mai na vanua yawa,Moni nanumi Jerusalemi e lomamuni.”+ 51 “Eda vakamaduataki nida rogoca na veivakalialiai. Eda matamadua,Nira valuta na vulagi* na vanua tabu ni vale i Jiova.”+ 52 “Ia raica! sa voleka mai na gauna,” e kaya o Jiova,“Au na totogitaka na nona ivakatakarakara ceuti,Era na vutugu ena nona vanua kece o ira na mavoa.”+ 53 “Ke cabe i lomalagi o Papiloni,+Ke vakaukautaka mada ga na nona koro kaukaua cecere,Au na talai ira na dauvakacaca mera vakarusai koya,”+ e kaya o Jiova. 54 “Rogoca! E rogo na tagi mai Papiloni,+Na rorogo ni veivakarusai levu mai na nodra vanua na Kalitia,+ 55 Ni sa vakarusai Papiloni o Jiova,Ena vagaluya o koya na domona rogo levu,Na kedra biau ena vadugu me vaka na wai levu. Ena rogo na voqa ni domodra. 56 Ni na lako yani vei Papiloni na dauvakacaca,+Era na vesu na nona tamataivalu,+Ena musuki na nodra dakaititi,Ni Kalou ni vakatauitotogi o Jiova.+ Ena sauma dina o koya.+ 57 Au na vakamatenitaki ira na nona turaga kei ira na nona tamata vuku,+O ira na nona kovana, o ira na nona ivukevuke ni turaga, kei ira na nona tamata qaqa,Era na moce vakadua,Era na sega ni yadra tale,”+ e kaya na Tui, na yacana o Jiova ni lewe vuqa. 58 Qo na ka e kaya o Jiova ni lewe vuqa: “Na bai raba kei Papiloni ena basuraki vakadua,+Kei na kena matamata cecere ena vakamai ena bukawaqa. Ena matewale na nodra cakacaka na lewe ni veivanua,Era na vakaocai ira na veivanua me kena ga na bukawaqa.”+ 59 Qo na vosa e vakarota o Jeremaia na parofita vei Siraia na luvei Narai+ na luvei Mesea ni tomani Tui Setekaia e Juta me rau lako i Papiloni ena ikava ni yabaki ni nona lewa, o Siraia e lewa na valenimoce. 60 E vola o Jeremaia ena dua na ivola na ka ca kece ena yacovi Papiloni, na vosa kece qo e volai me tau vei Papiloni. 61 E kaya tale vei Siraia o Jeremaia: “Ni o yaco i Papiloni mo raica, mo wilika sara vakadomoilevu na vosa kece qo. 62 Mo kaya, ‘Kemuni Jiova, o kemuni ga oni vosataka na vanua qo me vakarusai me kua ni dua e tiko kina, na tamata se manumanu, me lala vakadua.’+ 63 Ni o wilika oti ga na ivola qo, mo vesuka kina e dua na vatu qai viritaka ena loma ni Uferetisi. 64 Mo kaya, ‘Ena lutudromu va qo o Papiloni, ena sega ni vude tale+ ena vuku ni ka rarawa au na vakayacora vua, era na oca ga.’”+ Sa qai oti na vosa i Jeremaia.\n^ Dua na yacadra vuni na Kalitia.\n^ Ipe., “butuka.”\n^ Qo na mataivalu vakalomalagi.\n^ Oya na nodra vanua na Kalitia.\n^ Se rawa ni, “tawana na taga ni gasau.”\n^ Se “cawa.”\n^ Se “ka wale.”\n^ Ipe., “Nepukatiresa,” e dua tale na kena ivolavolai.\n^ Dua na mataqali koli kila, e ucu momoto, vutivutia na buina, e vaka na irairai ni fokisi.\n^ Se “luvenilaione kaukaua.”\n^ Rairai dua tale na yaca vuni nei Pepeli (Papiloni).\n^ Se “kaitani.”


The Fiji Times » Sega ni dua e sivia ni sota na Pasivika\nSega ni dua e sivia ni sota na Pasivika\nERA SEGA ni viakila na tau bi ni uca e na siga Vakarauwai ni macawa sa oti na i lala Tabagone ni wasa Pasivika ka ra a keba macawa dua tiko mai Davuilevu, e na nodra dui vakaraitaka na nodra dui vakatasuasua kei na i tovo vakavanua ka ra dui kilaitani kina mai na nodra vanua.\nKaya nai Liuliu ni mataveitokani e na noda vanua o Talatala Joeli Mawi ni dodonu me ra a tayabe e na tauni mai Nausori na mataveitokani e na mataka lailai ni siga oya, ia, ni sa taubi tikoga na uca e sa qai mani daro kina, ka me ra sa laki vakaraitaki vukivuki ga e na nodra rara na vuli Vakatawa mai Davuilevu.\nEa tekivu taki ga na soqo e na mataka ni siga oya e na veiqaraqaravi vakavanua ka vakayacori vua na Minisita ni Qito o Laisenia Tuitubou, mai dua yani na kena lotu lekaleka ni bera ni ra qai vakatasuasua na vei wasewase.\nE matalau ka sega ga na kete ni dredre ni rau sa vakatasuasua na matanitu e rua o Toga kei Samoa, kei na veisolevuti era a qai vakayacora vata kei na nodra i caba e na noda vanua oqo o Viti.\nNi oti na nodratou vakatasuasua na matanitu e rua oqo, e ra sa qai veitaravi yani na noda vei wasewase ni mataveitokani e na veivakamarautaki, ka ra lade talega e loma ni rara na goneyalewa ni Toga Matanisiga e na gauna e sa bula kina na nodra meke na cauravou i Taukei.\nTomana o Talatala Mawi ni ra a qai kumuna rawa ena basa ena siga Vakarauwai oya e $19,000.00 oya ni ra vakaitavi na i wasewase lelevu e na $500.00 ka $300.00 na i wasewase lalai.\nIa, e na bogi ni Siga Tabu era a qai lagalaga sere ni Siga ni Sucu ni bera ni ra qai mai veisukayaki yani e na mataka ni siga Moniti.\nTinia ga o Talatala Mawi ni dua dina na macawa ni vuli vinaka vei ira na i Tabagone e na veiyasai Viti ka ra sa nanamaki tu yani ki Toga Matanisiga e na yabaki 2016.


Veivakavulici ena iTovo ni YaloTabu - Matthew O. Richardson\nOkotova 2011 | Veivakavulici ena iTovo ni YaloTabu\nVeivakavulici ena iTovo ni YaloTabu\nOkotova 2011 Koniferedi Raraba\nKarua ni Daunivakasala ena Mataveiliutaki Raraba ni Wilivola ni Sigatabu\nNi da qasenivuli kece, sa dodonu me da kila vakavinaka sara ni Yalo Tabu sai koya na qasenivuli dina ka ivakadinadina ni veika dina kecega.\nEna vuqa na yabaki sa oti keirau a tiko vata kei na noqu itokani daukaulotu ena koronivuli ni veivakarautaki ki na kaulotu kau rogoca kina na domo ni dua na gone ni kaya vaqo, “Bu, o rau ya e rau daukaulotu dina beka?” Au vuki yani ka raica e dua na goneyalewa lailai ni taura toka na ligai buna ka dusi au tu mai kei noqu itokani. Au dredre yani, dodoka yani na ligaqu, raica vakadodonu na matana, ka kaya, “Bula, o au o Elder Richardson, ka keirau daukaulotu dina.” E ramase na matana ni raici au mai, ni kurabui ni sotava e rua na daukaulotu dina.\nAu a biuta na vanua oqori ena yalodina vakavoui. Au vinakata meu dua na daukaulotu me vaka e namaka vei au na iVakabula, noqu matavuvale, kei na goneyalewa lailai oqo. Ena rua na yabaki ka tarava, au a cakacaka vakaukauwa meu irairai, vakasama, ivalavala, ka vakauasivi cake me veivakavulici me vaka e dua na daukaulotu dina.\nE dina ga niu sa lesu mai ki vale, kau sa biuta mai na noqu tabana ni kaulotu, e laurai tikoga e matanavotu ni sega ni biuti au na noqu kaulotu. Io ni sa oti sara mada ga yani e vica vata na yabaki oqo, au se vakila tu ga ni noqu gauna ni kaulotu, a rua na yabaki uasivi duadua ena noqu bula. E dua na ikaukau lesu sega ni namaki mai na noqu kaulotu na vosa nei goneyalewa lailai oya. Sa mai voqa tikoga oqo e noqu vakasama, “Bu, o koya beka o ya e tu dina vua na matabete?” “Bu, o koya beka o ya e tagane vakawati dina se dua dina na tama?” se “Bu, o koya beka o ya e lewe dina ni Lotu?”\nAu sa vulica ni dua na idola me da ka dina kina ena veiyasa kece sara ni noda bula sai koya na noda rawata me da veivakavulici ena dua na ivakarau ka sega ni yalani kina na vuli. O na raica, na bula dina e gadrevi kina na vuli dina, ka na vakatau ena veivakavulici dina. “Na itavi ni veivakavulici [mana] e sega ni yalani walega vei ira na kacivi me ra qasenivuli.”1 Na ka dina, ni sa noda itavi kece na lewe ni matavuvale, iliuliu ni Lotu, kei na lewe ni Lotu (oka kina o ira na itabagone kei na gone) na veivakavulici.\nNi da qasenivuli kece, sa dodonu me da kila vakavinaka sara ni Yalo Tabu sai koya na qasenivuli dina ka ivakadinadina ni veika dina kecega. O ira era sega ni kila vakavinaka sara oqo era na tovolea mera sosomitaka na Yalo Tabu ka cakava vakai ira na ka kecega, sureta ena yalomalua na Yalotabu me tiko vata kei ira ia me veitokoni walega, se era vakabauta ni ra sa solia kece na nodra itavi ni veivakavulici vua na Yalotabu, ia na ka dina sai koya ni ra “a vakaweleweletaka walega.” Sa nodra itavi yadua na itubutubu, iliuliu, kei na qasenivuli mera veivakavulici “ena Yalotabu.”2 Mera kakua ni veivakavulici “e mata ni Yalotabu” se “e daku ni Yalotabu” ia “ena Yalotabu” me rawa kina vua na Yalo Tabu me vakavulica na dina ka sega ni vakasosataki.\nE vukei keda o Moronai me da kila na ivakarau me da veivakavulici kina mai na Yalotabu ka sega ni vakaisosomitaka, vakamalumalumutaka, se vakasuka na Yalo Tabu mai na nona itutu dina vaqasenivuli. E kaya o Moronai ni sa dau liutaki na nodra soqoni na Yalododonu “me vaka sa uqeti koya kina na Yalotabu.”3 Oqo me gadrevi vakalevu cake kina mai na kena dau tiko vata ga kei keda na Yalotabu. Me da bula kaya “me vaka sa uqeti kina na Yalo Tabu e kena ibalebale me da gadreva beka me da veisautaka na ivakarau ni noda veivakavulici me vakamuria na ivakarau ni nona veivakavulici na Yalo Tabu. Ni da vakamuria na ivakarau ni Yalo Tabu, sa na rawa vua na Yalo Tabu me veivakavulici ka vakadinadinataka ka sega ni veivakasosataki. Na veimurimuri bibi oqo e rawa ni matanataki mai na ivakaraitaki oqo.\nEna vuqa na yabaki sa oti keitou a kaba cake ki na dela ni ulunivanua na South Sister kei rau na luvequ, e dua na ulunivanua mai Oregon e 10,358-na fute (3,157 na mita). Ni oti e vica na auwa keitou sotava e dua na delana balavu e 45 na diqiri ka tu kina na qereqere ni soata. Ni sa laurai tu mai na dela ni ulunivanua, keitou toso tikoga ka qai raica ni veikalawa kecega ena dromu yani na yava ki na qereqere, ka vakavuna na neitou sisi sobu tale ena vica na idi. A gu yani ki liu na luvequ tagane yabaki 12 kau tiko ga vata kei na noqu goneyalewa yabaki walu. Sa yaco mai na oca kei na yalolailai, sa mosi na yalona, ni nanuma ni rawa ni sega ni laki duavata kei ganena mai cake. Na imatai ni vakasama e yaco mai meu sa colati koya cake. Sa gu na yaloqu ia e ka ni rarawa ni sa malumalumu mai na noqu masela. Keirau dabe ena veivatu ka vakasamataka na vanua keirau sa tu kina, ka keirau vakadavora e dua na ituvatuva vou. Au tukuna vua me ququmi na ligana ena loma ni noqu taga ni tarausese e muri, tautauri matua, ka—bibi duadua—niu laveta ga na yavaqu meu kalawa, me biuta sara mai na yavana ena vanua a tu kina na yavaqu. A vakamurimuria na noqu itosotoso ka vakararavi ena nona talave cake ni liliva toka na noqu taga e muri. Ni oti e dua na gauna ka vaka me sa tawamudu, keirau sa qai yaco ki dela ni ulunivanua. Sa dua na ka talei na nona vakaraitaka na nona qaqa kei na nona yalovakacegu. Io, ena noqu vakasama, erau sa dau kaba ulunivanua dina o koya kei ganena.\nNa nona qaqa na luvequ yalewa e vu mai na nona sasaga vagumatua na luvequ yalewa kei na nona dau kaba ulunivanua vinaka me vaka na ivakarau ni noqu kaba ulunivanua. Ni vakasotara vata na nona itosotoso ki na noqu, keirau rawa kina ni toso vata, ka rawa kina vei au meu solia kece na noqu igu. E vakaoqori ena gauna eda veivakavulici kina “me vaka sa veivakauqeti kina na Yalotabu.” Ni da vakamuria na ivakarau ni noda veivakavulici me tautauvata kei na nona na Yalo Tabu, ena vaqaqacotaki keda na Yalotabu ia ena gauna vata oqori ena sega ni vakasosataki. Ni da vakananuma toka oqo, yalovinaka vakasamataka mada e rua na “veivakauqeti ni Yalotabu” bibi ka na yaga me da vakamuria.\nMatai, na Yalo Tabu e vakavulica yadudua sara ga na tamata o ya. Oqo e rawa kina meda kila vakavinaka sara vakataki keda na dina. Me vaka ni duidui na noda gagadre, na veika eda sotava, kei na noda itosotoso, ena vakavuvulitaka na Yalo Tabu na veika e dodonu meda kila ka cakava me rawa ni da yacova na keda icavacava e gadrevi. Ni yalovinaka ka kila ni veivakavulici na Yalo Tabu ena “dina ni veika kecega,”4 e sega ni vakavuvulitaka na dina kecega ena dua ga na gauna. E vakavuvulitaka na dina na Yalotabu na “vosa ena vosa, na vunau ena vunau, vakalailai eke ka vakalailai mai kea.”5\nO ira era veivakavulici ena ivakarau ni Yalotabu era kila vakavinaka ni ra vakavulica na tamata, sega ni lesoni. Era na sega kina ni rawai mera vakaotia taucoko na veika e tiko ena ivolavakarau se vakavulica na veika kece era sa vulica baleta na ulutaga ia era na raicamatua ga na veika e gadrevi mera kila ka cakava o ira na nodra matavuvale se lewe ni kalasi. O ira na itubutubu, iliuliu, kei na qasenivuli era vakatotomuria na ivakarau ni nona veivakavulici na Yalotabu, era na vulica vakatotolo sara ni veivakavulici dina e levu cake sara mai na vosa walega kei na italanoa. Ena yaco, ni ra na dau cegu ka vakarorogo ena so na gauna, vakadidike toka vakamalua, ka qai lewa na ka e tarava me vakayacori.6 Ni ra vakayacora oqori, sa na toka kina na Yalo Tabu ena dua na vanua me vakavulici rau ruarua o koya e vuli kei qasenivuli ena veika me rau cakava ka tukuna.7\nKarua, e dau veivakavulici na Yalo Tabu ena veisureti, veivakauqeti, veivakayaloqaqataki, ka vakayavalati keda me da cakacaka. Sa vakadeitaka vei keda na Karisito ni na yaco meda kila na dina ni vunau ena noda cakacakataka.8 Na Yalo Tabu ena liutaki keda, tuberi keda, ka vakaraitaka vei keda na veika me da cakava.9 Ena sega ni cakava vei keda na ka eda rawa walega ni cakava vakai keda ga. Eda raica, ni Yalo Tabu e sega ni rawa ni vuli ena vukuda, vakila ena vukuda, se cakacaka ena vukuda baleta oqori ena veisaqasaqa ki na ivunau ni galala ni digidigi. E rawa ni vakavuna na madigi ka sureti keda me da vuli, vakila, ka cakacakataka.\nO ira era dau veivakavulici ena veivakauqeti oqo ni Yalotabu era na vukei ira na tani ena nodra veisureti, veivakayaloqaqataki, ka vakarautaka vei ira na madigi me ra vakayagataka kina na nodra galala ni digidigi. Era kila na itubutubu, iliuliu, kei ira na qasenivuli ni sega ni rawa ni ra vakila ena vukudra, vuli ena vukudra, se veivutuni sara mada ga ena vukudra na nodra matavuvale, ivavakoso, se lewe ni kalasi. Era sega ni taroga, “Na cava e rawa niu cakava ena vukudratou na luvequ, lewe ni kalasi, se so tale?” mera taroga rawa kina, “Au na vukei ira vakacava era tu wavoliti au me ra vulica ga vakataki ira?” O ira na itubutubu era vakatotomuria na cakacaka ni Yalo Tabu era na tauyavutaka na veivale era na vulica kina na lewe ni matavuvale me ra dau vakabibitaka na veika ka sega ni vulica walega na bibi ni veika. Ena sala vata oqori, mai kena veivosataki tiko ni ivunau era na veivuke na qasenivuli vei ira na gonevuli me ra kila ka bulataka na ivunau va kosipeli. Ena sega ni vakasosataki na Yalo Tabu ni ra vakayagataka vakadodonu na tamata na nodra galala ni digidigi.\nEna ituvaki e tu kina na vuravura oqo, eda gadreva sara kina vakalevu na vuli dina kei na veivakavulici ena noda veivale, veisoqoni, kei na kalasi ni kosipeli. Au kila ni nomuni sasaga mo ni vakavinakataka ena veivakadrukai beka ena so na gauna. Ni yalovinaka ka kakua ni vakayalolailaitaki ena veika o ni rawata. Au dau nanuma lesu na veika au a sotava ena kaba ulunivanua kei rau na luvequ. Keitou duavata ena veigauna kece keitou cegu kina, keitou sega ni dau vakanamata tiko ga ki na vanua sa vo me keitou kabata, keitou na dau vuki ka raica sobu na ulunivanua. Keitou dau raica na irairai ni vanua ka kaya, “Raica na vanua tou sa lakova mai.” Keitou na qai cegu, vuki cake vakatotolo ka qai tekivu kaba tale dua na ikalawa ena dua na gauna. Kemuni na taciqu kei na ganequ, e rawa ni o ni itubutubu, iliuliu, ka veivakavulici ena veivakauqeti kei na cakacaka ni Yalotabu. Au kila o ni rawa ni cakava oqo. Au vakadinadinataka ni rawa mo ni cakava oqo ni na veisau kina na bula.\nSa vakalougatataki na noqu bula mai vei ira na qasenivuli dina, ka ra dau veivakavulici ena Yalotabu. Au sureti kemuni mo ni vakamuria ena ivakarau ni nomuni veivakavulici na veivakauqeti ni Yalo Tabu ena veika kece o ni cakava. Au vakadinadinataka ni o Jisu Karisito na noda iVakabula ka ni sa vakalesui mai na Nona kosipeli. Ena vuku ni tikina oqo sa dodonu me da itubutubu dina, iliuliu dina, qasenivuli dina, ka gonevuli dina. Au vakadinadinataka ni na vukei kemuni na Kalou ena nomuni sasaga, ena yaca tabu ni noda iVakabula, o Jisu Karisito, emeni.\nVakavuvuli i Jisu\nO Ira Na Daukaulotu Era iYau Vakamareqeti ni Lotu\nVeituberi, Me iLutua ni Noda Bula: iYaragi Vakavuli ni Veituberi Vakosipeli (1999), 4.\nVunau kei na Veiyalayalati 50:14.\nMoronai 10:5; raica talega na Vunau kei na Veiyalayalati 50:14; Tudei ena Vakabauta: E Dua na iDusidusi Vakosipeli (2004), 97.\n2 Nifai 28:30.\nRaica na David A. Bednar, “Seek Learning by Faith,” Liahona, Sept. 2007, 16–24.\nRaica na Luke 12:12.\nRaica na Joni 7:17.\nRaica na 2 Nifai 32: 1–5.\nMe iVakarau ki na Veimatanitu na Noda Rarama\nAi Tabatamata Dau Vorata na iValavala Ca\nNuitaka na Yalo Oya Ka Muataka na Caka Vinaka\nIo ena Tubu Cake tiko ga na nona Rarama me Yacova na Siga Uasivi ko ya.


Vakasala Vei Ira na iTabagone - Boyd K. Packer\nPeresitedi ni Kuoramu ni iApositolo Le Tinikarua\nSe cava ga na veisaqasaqa, veivakatovolei, kei na veitemaki, sa gadrevi mo kakua ni druka se rere kina.\nAu na vosa sara tiko ga vei kemuni na itabagone vakalevu cake mai na noqu dau cakava, niu vakatauvatana noqu gauna ni itabagone vei kemuni.\nKo ni sa rui ka talei sara. Au sa raici kemuni ena vuqa na veimatanitu kei na veiyasana vakayadua. Ko ni vinaka cake sara mai na neimami gauna ni gone. Ko ni sa kila vakalevu cake na kosipeli. Ko ni sa yalomatua ka yalodina vakalevu cake.\nAu sa yabaki 87 oqo. Ko ni na taroga beka se cava au na rawa ni vota ki na nomuni bula ena noqu yabaki ni bula. Au sa butuka oti na vanua oqori kau kila na vanua ko ni gole tiko kina. Ia ko ni se bera ni yacova na vanua au sa tiko kina oqo. Au na cavuta mada e vica na yatuvosa ni dua na serekali talei:\nSa tekivu berabera o ganivatu qase.\nIa o ganivatu gone e totolo cake.\nIa sega ni kila o ganivatu gone\nNi kila tu e vuqa na ka o ganivatu qase.\nNi kila na veika, o ganivatu qase\nSa qasenivuli tiko ga kina nei ganivatu gone.\nNa cava beka e sega ni kila o ganivatu qase gogo?\n—Me lako vakatotolo no.\nE vuka cake o ganivatu gone, ka vakaroro,\nKa vuka voliti ganivatu qase berabera oqo.\nNa cava beka e sega ni kila o ganivatu gone totolo?\n—Evei gona na iroro.1\nE sega ni mai vei Wordsworth, ia sa bau serekali totoka dina!\nMai na veika sa yaco tiko ena vuravura oqo, ena kena sa tabaki sobu tiko na ivakatagedegede ni bula savasava, ko ni sa mai tubu cake tiko na itabagone oqo ena yalava ni meca.\nEda kila mai na ivolanikalou ni a yaco e dua na ivalu mai lomalagi ni a veisaqasaqa kina o Lusefa, ka a “biu ki vuravura” vata kei ira na nona ilawalawa.2 Sa saga kina me vakataotaka na ituvatuva nei Tamada Vakalomalagi ka vakasaqara me lewa na nodra vakasama kei na ivakarau na tamata kecega. Na veivakayarayarataki oqo e ka vakayalo, ka sa “teteva na loma ni vanua.”3\nNiu se yabaki 17, ka vakarau qeretueti tiko mai koronivuli torocake kau dua na gonevuli kila vakarauta ka so tiko na noqu malumalumu, ena noqu nanuma, a tavuki vei keimami na ka kecega ena dua na mataka ni Siga Tabu. Ena siga tarava keimami sa kacivi yani ki na olo ni koronivuli. Sa biu toka ena kena vatavata e dua na idabedabe kei na dua na retio lailai. Sa dolava sara o qasenivuli liu na retio. Keimami rogoca sara ni sa vosa mai o Peresitedi Franklin Delano Roosevelt ka kaburaka mai ni sa b


The Fiji Times Online | Nai Lalakai Online | Sasaga ni matanitu\nSasaga ni matanitu UNAISI RATUBALAVU | Monday, March 12, 2018\nESA mai vakaraitaka e Palimedi na Minisita ni Vuli ka Vunilawa ena noda vanua o Aiyaz Sayed- Khaiyum na veika e sa qarava tiko na matanitu ena vuku ni veivakacokotaki vei ira na koronivuli ni oti na vakacaca ni cagilaba o Winston ena Feperueri ni 2016.\nKaya o Khaiyum ni sa toso tikoga na veivakacokotaki ka ra dodoliga mai kina na matanitu o Ositerelia kei Niusdiladi.\nO rau na matanitu oqo erau veivuke ena kena tara vakavinaka na nodra koronivuli na yanuyanu o Koro kei Vanuabalavu ka rau vakila na vakacaca ni cagilaba ena nodrau vanua ni mai vakanadaku o Winston.\nE vakadeitaka talega e Palimedi na Minisita ni Vuli, ka Minisita talega ni Lavo ni dua na koronivuli mai Vanuabalavu, o Avea e ra se vuli tokaga ena vale laca na kena gone.\nE na vica na macawa sa oti, e a laki veisiko talega mai Koro kei na veikoronivuli mai na muaira ni noda vanua na niusiveva na Fiji Times, ka vakadeitaki mai kina na i tuvaki ni koronivuli, na vale ni vuli, na vale ni qasenivuli kei na i tuvatuva ni veivakacokotaki e sa qarava mai na noda matanitu.\nEda raica talega ena noda veisiko voli ena veivanua e yaco kina na vakacaca, na nodra sa vakaukauwa ka ra tosoya ga na nodra bula vakataki ira na wekada ena vuku ni kena sagai me rawa na bula ena veisiga.\nOya me toso tikoga na bula ni vuvale, na bula ni vuli, na bula ni veivakatoroicaketaki.\nEda vakavinavinaka ni ra lomasoli tu mai na matanitu lelevu me vakataki Ositerelia, Niusiladi kei na so tale ena nodra vakacokotaki na luveda ena kena tara na vale ni vuli, se na nodra vale na qasenivuli.\nE laurai ni sa sasaga talega na matanitu ena kena laurai me ra vakacokotaki na luveda era a sotava mai na dredre ena gauna era raica kina e matadra na vakacaca ni cagilaba ena nodra vuvale, na koro se na nodra i tikotiko kei na nodra koronivuli.\nEda sa yacova tale mai oqo e dua na vula vou, na i katolu ni vula ena yabaki oqo, ka levu sara na veika e na yaco ena vula oqo.\nEna macawa oqo e ra na veitalanoataka talega e Palimedi o ira na noda lewe ni bose lawa na veika me baleta na noda bula na lewenivanua, na lawa eso me na vukei keda kei na veivakatoroicaketaki e sa tuvalaki tu me na qaravi yani.\nE na vula talega oqo eda na vakananuma yani kina na Siga ni Mate, na olidei e kilai levu vei keda na lotu va- Karisito.\nE na qito, eda vakavinavinaka ni ratou sa qito vinaka sara na noda cauravou, dina madaga ni ratou sega ni yacova yani na fainala, ia eratou yacova toka yani na i katolu ni tutu ni mai cava na sotasota mai Amerika.\nEna mua ni macawa oqo, era na laki qito vata tale ena sotasota mai na vanua levu o Canada. E na gauna oqo e se katolu tikoga ena i tuvatuva ni poidi na noda matatimi, ka sa veivolekati sara tiko na nodratou poidi kei na timi qaqa ni Niusiladi.\nE da sa vakauta tu ga na noda vakanuinui vinaka ni na dua na qito vinaka eratou na vakayacora na noda cauravou ena mua ni macawa oqo ena nodratou laki matataka tu na noda vanua ena buturara ni qito leyavitu ena noda vuravura.


Na yanuyanu o Ovalau kei Moturiki, a qarava na soqo ni kena vakabulabulataki na itovo vakavanua, cakacakaniliga, na vosa kei na kena isulusulu, ena siga Vakaraubuka na ika 23/10/2020 ena rara e Nasova, Ovalau. E tiki tale ga ni soqo qo na kumuni ni soli ni tikina ena cakacaka ni veivakatorocaketaki. E iulutaga ni soqo na VEIVAKADUAVATATAKI NI VANUA KO MOTORIKI KEI OVALAU ENA KENA MAROROI NA NODATOU VANUA.\nEra vulagi dokai ena soqo na itabaqase ena loma ni yanuyanu e rua, mani kena mata mai e dua na turaga [yabaki 89], dua na marama ka tiko na nodra yabaki ni bula ena 87. Ena nona vosa o Na iVakatawa vakacegu Jone Bonewa mai Visoto, Lovoni, e vakamacalataka kina na veika e sotava, ena gauna taucoko ni nona bula. Ra vamacalataka na duidui ni tagede ni veiliutaki e donumaka, kei na duidui ni veiliutaki e sotavi, vakabibi na ivakarau ni rogo lewa.\nEra vakatekivu ena gauna vakoloni, tarava e dua na gauna voravora - nira veiliutaki kina na Buli Ovalau kei Motoriki, sa qai donumaki na gauna mera sa tiko kina na Turaga Roko ena veiyasana - me yadrava na cakacaka ni veivakatorocaketaki ena vanua.\nEra vakabibitaka ena itinitini ni nodra vosa na bibi ni duavata ena ivakarau ni kena solevaki na cakacaka, ra veitauriliga ka qarava vata na itavi- ni oqo na vanua e dau tiko kina na Kalou.


iTuvatuva Vakayalololoma na Veivakasivoi | Vulici\nNa Vale ni Vakatawa (iTabataba e Vulici) | Epereli 2015\nWILIKA ENA VOSA Acholi Albanian Amharic Arabic Armenian Armenian (West) Aymara Azerbaijani Azerbaijani (Cyrillic) Bengali Bicol Bislama Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Croatian Czech Danish Drehu Dutch Efik English Estonian Finnish French Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hmong (White) Hungarian Icelandic Igbo Iloko Indonesian Isoko Italian Japanese Kamba Kannada Kazakh Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Latvian Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Mauritian Creole Maya Mixe (North Central) Mizo Mongolian Ndebele (Zimbabwe) Nepali Norwegian Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese (Brazil) Punjabi Quechua (Bolivia) Quichua (Imbabura) Romanian Runyankore Russian Samoan Sango Serbian (Cyrillic) Serbian (Roman) Seychelles Creole Shona Sidama Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tshiluba Turkish Turkmen Turkmen (Cyrillic) Tuvaluan Tzotzil Ukrainian Urdu Uzbek Vietnamese Wallisian Waray-Waray Wayuunaiki Wolaita Yoruba Zande Zapotec (Isthmus) vakaViti\niTuvatuva Vakayalololoma na Veivakasivoi\nE KAYA e dua na tacida tagane o Julian: “Niu rogoca ni kacivaki ni sa vakasivoi na luvequ tagane, e ca sara ga vei au na bula. E luvequ ulumatua, keirau dau veivolekati qai cakacaka vata vakalevu. E dau ivakaraitaki vinaka, ia vakasauri ga sa veisau nona itovo. E rubica na tagi o watiqu, au sega ni kila meu vakacegui koya vakacava. Keirau dau lomatarotarotaka se keirau vakayacora vinaka neirau itavi vakaitubutubu se sega.”\nE ka mosimosi ni vakasivoi e dua na lotu vaKarisito, ia na cava e tukuni kina ni ituvatuva vakayalololoma? Na yavu vakaivolatabu cava e tokona na kena tau vakaukaua na veivunauci va qo? Na cava e vakasivoi kina e dua?\nRUA NA YAVU NI VEIVAKASIVOI\nE rua na ka e rawa ni vakasivoi kina e dua na iVakadinadina i Jiova. Kena imatai, e valavala ca bibi e dua na iVakadinadina papitaiso. Kena ikarua, e sega ni veivutunitaka nona cala.\nE sega ni namaka o Jiova meda uasivi, ia e vinakata meda muria nona ivakatagedegede savasava. Kena ivakaraitaki, e vinakata o Jiova meda qarauna na ivalavala ca bibi me vaka na veiyacovi tawadodonu, qaravi matakau, daubutako, dau kovea na ka, laba, kei na qaravi tevoro.—1 Kor. 6:9, 10; Vkta. 21:8.\nVakacava, o vakadinata ni dodonu na ivakatagedegede savasava i Jiova qai vakarautaki me taqomaki keda? O cei e cata me maliwai ira na tamata nuitaki, era dau veiyaloni qai vinaka nodra itovo? Eda raica ga qori vei ira na tacida vakayalo, eda vakavinavinakataka gona noda yalayala vua na Kalou nida yalataka meda muria nona veidusimaki ena nona Vosa.\nVakacava ke valavala ca bibi e dua na lotu vaKarisito papitaiso ena vuku ni nona malumalumu? Era ivalavala ca bibi tale ga na dauveiqaravi yalodina i Jiova ena gauna makawa, ia e sega ni vakanadakui ira na Kalou. Dua na ivakaraitaki kilai levu o Tui Tevita. E veidauci qai laba, ia e tukuna vua na parofita o Necani: “Sa vosota . . . o Jiova na nomu ivalavala ca.”—2 Sam. 12:13.\nE vosota o Jiova na cala i Tevita ni a veivutunitaka dina nona cala. (Same 32:1-5) Ena vakasivoi tale ga e dua na dauveiqaravi i Jiova nikua ke sega ni veivutunitaka nona cala se tomana tiko ga nona ivakarau ca. (Caka. 3:19; 26:20) Ke ratou raica na qase eratou lewena na komiti ni veilewai ni sega ni veivutunitaka dina nona cala, e dodonu me vakasivoi.\nEda na rairai nanuma ni sa rui kaukaua tale se sega ni ka vakayalololoma na vakatulewa e tau vua e cala, vakauasivi ke da veiwekani. Ia e tiko na yavu vinaka ena Vosa i Jiova meda vakabauta kina ni vakatulewa va qori e ka vakayalololoma.\nYAGA NI VEIVAKASIVOI\nE tukuna o Jisu ni na “kilai na vuku ena ka e cakava.” (Maciu 11:19) Ena yaga na vakatulewa me vakasivoi kina e dua e sega ni veivutunitaka nona cala. Dikeva mada e tolu na sala:\nNa veivakasivoi e dokai kina na yaca i Jiova. Nida vakatokayacataki ena yaca i Jiova, na ka eda cakava ena vakatau kina na kena irogorogo. (Aisea 43:10) Me vaka ga ni vakatau na kedrau irogorogo e dua na itubutubu ena itovo i luvedrau, na nodra rai na lewenivanua me baleti Jiova ena vakatau tiko ena noda itovo nida vakatokayacataki ena yacana. Ena dokai tiko ga na yaca vinaka i Jiova ke ra muria na nona ivakatagedegede savasava o ira na vakatokayacataki ena yacana. E tautauvata qori kei na gauna i Isikeli nira veimaliwai kei ira na veimatanitu o ira na Jiu era vakatokayacataki ena yaca i Jiova.—Isik. 36:19-23.\nEna rogorogoca na yaca tabu ni Kalou ke da vakayacora na itovo vakasisila. E vakasalataki ira na lotu vaKarisito o Pita: “Me vaka na gone talairawarawa, ni kua ni muria tiko na gagadre ca a tu vei kemuni e liu ni oni a lecaika, ia me vaka ni Kalou Savasava o koya e kacivi kemuni, me savasava tale ga na nomuni ivalavala kece, ni sa volai: ‘Moni savasava niu savasava o yau.’” (1 Pita 1:14-16) Na itovo savasava e dokai kina na yaca ni Kalou.\nKe ivalavala ca e dua na iVakadinadina i Jiova, era na rairai kila qori ena dua na gauna e muri na nona itokani se nona veikilai. Na veivakasivoi e vakaraitaka nira savasava na dauveiqaravi i Jiova, era muria na veidusimaki ena iVolatabu me rawa nira savasava tiko ga. E gole ena soqoni e dua na turaga ena Vale ni Soqoni mai Suwitisiladi qai vinakata me dua na lewe ni ivavakoso. E vakasivoi na ganena ni vakayacora na itovo vakasisila. E tukuna ni vinakata me lewena na isoqosoqo e “sega ni tokona na itovo ca.”\nNa veivakasivoi e taqomaka na savasava ni ivavakoso vaKarisito. E vakasalataki ira mai Korinica o Paula ena leqa e rawa ni yaco ke ra veimaliwai tiko ga kei ira era nakita mera ivalavala ca. E vakatauvatana na nodra veivakamuai ca o ira qori ina leveni e vakatubutaka na ibuli taucoko. E vola ni “leveni lailai ena vakatubutaka na ibuli taucoko.” E mani vakasalataki ira: “Biuta tani na daucaka ca qori mai na kemuni maliwa.”—1 Kor. 5:6, 11-13.\nO koya e “daucaka ca” e cavuta o Paula e sega ni madualaka nona vakayacora na ivalavala vakasisila. Era vakadonuya na nona ivalavala eso ena loma ni ivavakoso. (1 Kor. 5:1, 2) Ke vakatarai tiko ga na itovo lolovira qo, era na rairai vakamuai na lotu vaKarisito mera muria tale ga na ivakarau vakasisila e dau vakayacori ena korolevu era tiko kina. Ke sega ni kauaitaki na ivalavala ca e nakiti, ena rawa nira raica vakamamada na ivakatagedegede savasava. (Dauv. 8:11) Kena ikuri, o ira na sega ni veivutunitaka nodra cala era na vaka “na vatu e dromu e lomaniwai,” era vakavuna me voca nodra vakabauta eso ena ivavakoso.—Juta 4, 12.\nNa veivakasivoi ena rawa ni kilaiyalona tale kina o koya e cala. E talanoataka o Jisu na cauravou e biuta na vale nei tamana qai vakasabusabutaka nona iyau ena ivakarau ni bula torosobu sara. Ena sala mosimosi, e vulica na gone cidroi ni tawayaga na ivakarau ni bula e tu kina, e sega kina na veinanumi. E kilaiyalona tale, veivutuni qai sasaga me lesu tale vei ratou na nona vuvale. (Luke 15:11-24) Eda kila na ivakarau ni nona rai o Jiova ni vakamacalataka o Jisu na marau nei tama dauloloma ni sa veisau o luvena. E vakadeitaka vei keda o koya: “Au sega ni vinakata me mate na tamata ca, au vinakata ga me veisautaka na nona itovo na tamata ca me bula.”—Isik. 33:11.\nO ira na vakasivoi era sa sega ni lewe ni ivavakoso vaKarisito, oya na nodra vuvale vakayalo, era na rairai liaca na ka era sa biuta tu mai. Na vua ni nodra ivalavala ca, salavata kei na nodra nanuma na gauna vinaka era marautaka tu kina nodra veiwekani vinaka kei Jiova kei na nona tamata, ena rawa ni vakavuna mera kilaiyalodra tale.\nE bibi na veivosaki vakadodonu kei na yalololoma. E kaya na daunisame o Tevita: “Ke totogitaki au na yalododonu, qori na ivakaraitaki ni loloma e dei, ke mani vunauci au o koya, ena vaka na waiwai e uluqu.” (Same 141:5) Kena ivakaraitaki: Vakasamataka mada na dautaubale e malumalumu ena vuku ni draki batabata. Sa tekivu curumi koya na batabata qai viamoce. Ena mate ke mocelutu ena ucacevata. Ni waraka tiko na veivuke, eratou sabaki koya vakavica na nona itokani me vakayadrati koya. Ena rairai mosi na isaba, ia ena vakabulai koya. E liaca tale ga o Tevita ni vinaka me vakadodonutaki koya na tamata yalododonu me vinaka kina, dina ni na mosimosi.\nE dau caka na veivakasivoi me vakadodonutaki kina o koya e cala. Rauta ni tini na yabaki sa qai veisau na luve i Julian, sa vakamacalataki oti mai, mani lesu ina ivavakoso, ena gauna qo sa dua na qase ni ivavakoso. E vakadinata, “Au sa mai raica na vua ni noqu ivakarau ni bula niu vakasivoi. E rauti au vinaka na veivakadodonutaki va ya.”—Iper. 12:7-11.\nSALA YALOLOLOMA MERA RAICI KINA NA VAKASIVOI\nNa veivakasivoi e vakaraitaka na vakaloloma ni ituvaki vakayalo, ia meda raica tiko ga na yasana vinaka. E noda itavi kece meda raica me yaco na inaki ni veivakasivoi.\nE sagai mera vukei o ira na veivutuni mera lesu vei Jiova\nO ira na qase ni ivavakoso era vakatulewataka me vakasivoi e dua era na saga mera vakatotomuria na loloma i Jiova. Nira vakaraitaka na nodra vakatulewa vei koya ena vakasivoi, era na tukuna vakamatata ena yalovinaka na ka me cakava me vakalesui tale ina ivavakoso. Era na veisiko ena so na gauna na qase mera tukuna vei ira na vakasivoi na ka mera cakava mera lesu kina vei Jiova. Ena caka ga qo vei ira na vakaraitaka eso na ivakatakilakila ni veisau. *\nO ira na lewe ni vuvale era na vakaraitaka nodra lomana na ivavakoso kei ira na cala nira doka na vakatulewa ni veivakasivoi. E kaya o Julian, “E se luvequ tiko ga, ia e tawasei keirau na nona ivakarau ni bula.”\nO ira na lewe ni ivavakoso era na vakaraitaka na loloma e yavutaki ena ivakavuvuli vakaivolatabu nira sega ni veivosaki kei koya e vakasivoi. (1 Kor. 5:11; 2 Joni 10, 11) Era tokona kina na veivakadodonutaki e cakava o Jiova ena vukudra na qase. Kena ikuri, mera lomani ratou vakalevu na lewe ni vuvale i koya e vakasivoi, mera tokoni ratou tale ga. Eratou na rarawa vakalevu na vuvale oya, ia me ratou kua ni nanuma ni ratou sega ni rawa ni veimaliwai kei ira na mataveitacini.—Roma 12:13, 15.\nE tinia o Julian, “E bibi me tiko na ituvatuva ni veivakasivoi, ena vukei keda meda muria na ivakatagedegede i Jiova. E ka mosimosi, ia e yaga ni toso na gauna. Keu a vakadonuya na ivakarau ca i luvequ, ke a sega ni veisau.”\n^ para. 24 Raica na Vale ni Vakatawa vakavalagi ni 15 Epereli, 1991, tabana e 21-23.\niMeli iMeli iTuvatuva Vakayalololoma na Veivakasivoi\nNa Cava Nomuni Rai na Qase ni iVavakoso ena Nodra Vakavulici Eso Tale?\nVeivakavulici na Qase ni iVavakoso ena Qaravi iTavi\nITALANOA NI NONA BULA Veivakalougatataki “ena Gauna Vinaka kei na Gauna Ca”\nE Vakacava na Dei ni Nomu Veiwekani kei Jiova?\nNuitaki Jiova Tiko Ga!\nEna Tubu Tale na Vunikau e Tamusuki?\nText Sala me download kina na ka e tabaki NA VALE NI VAKATAWA (ITABATABA E VULICI) Epereli 2015\niMeli iMeli NA VALE NI VAKATAWA (ITABATABA E VULICI) Epereli 2015\nNA VALE NI VAKATAWA (ITABATABA E VULICI) Epereli 2015


Yalodra na Mate—iKau\n“Au a susu ena dua na korolailai ena vualiku,” e kaya o Dauda mai Sierra Leone. “Niu se lailai, keitou a veiletitaka e dua na tikiniqele kei na dua tale na vuvale. Sega ni dua e via vakamalumalumu. Me macala na kena dina, e lai kau mai e dua na daurairai. E solia na daurairai na iloilo vua tale e dua na tagane qai ubi koya ena isulu vulavula. Sega ni dede, sa sautaninini qai bunolevu o koya e ubi no. Ni rai ina iloilo, sa qai kaya mai: ‘E dua na kena turaga sa lako tiko mai qo! E vakaisulu vulavula. E turaga balavu, sa qase sara, e sikoa na drauniuluna, e via vakalairoro toka.’\n“E vakamacalataki Tukaqu sara tiko ga! Sa qai kaci mai ena levu ni nona rere: ‘Ke dou sega ni vakabauti au, dou mai raica sara ga!’ Ia keitou rava kece! Qai vakamalumutaki koya na daurairai ena nona kureitaka vua na wai e veiwaki kei na so na draunikau e tawa tu ena dua na dari.\n“Sa qai vosa mai o ‘Tukaqu’ vei koya e rai tiko ina iloilo, qai tukuna ni qele oya e neitou. E tukuna vei buqu me vakayagataka ga na qele. E ciqoma na vakatulewa oya na vuvale adua. Mai vakameautaki na veileti.”\nNa veika vaka oqo e dau yaco vakalevu mai na Ra kei Aferika. Mai kea vaka kina ena veiyasa i vuravura tale e so, era vakabauta e vica vata na milioni nira dau dewa yani ina vuravura ni yalo o ira na mate, ra qai cakayaco mai kea vei ira na tamata era se bula tu e vuravura. E dina na vakabauta oqo? Era bula dina tu na mate? Kevaka e sega, o cei ga era lasutaka voli nira yalodra na sa mate? E rui bibi me kilai na isau dodonu ni veitaro oqo. Ni vauci kina na bula kei na mate.


Sala me Vinaka Kina na Bula Vakawati | Vulici\n“O kemuni na tagane moni lomana tale ga na dui watimuni me vaka ga nomuni lomani kemuni; . . . na yalewa me dokai watina vakalevu.”—EFESO 5:33.\nSERE: 87, 3\nNa itavi cava e lesia na Kalou vei tagane kei yalewa vakawati?\nNa cava e bibi kina na loloma kei na veinanumi ena vakawati?\nE yaga vakacava na iVolatabu ni basika na leqa ena vakawati?\n1. E dau marautaki na vakawati ni se qai tekivu, ia na cava mera namaka tiko na vakawati? (Raica na imatai ni iyaloyalo.)\nNI RAI yani o tagane qai raica na totoka ni nona ukucavu o yalewa ena nodrau siga ni vakamau, e sega ni tukuni rawa na nodrau marau. Na kaukaua ni nodrau veidomoni ena gauna ni veibuku, erau tu vakarau kina me rau bubului ni rau na yalodina ina nodrau bula vakawati. Macala ga ni na vinakati na veiveisau ni rau sa na duavata, ni na tauyavu tale ga na nodrau vuvale. E tiko gona ena Vosa ni Kalou na ivakasala vuku vei ira na vakawati, ni vinakata o koya e tauyavutaka na vakawati me vinaka qai marautaki na bula qori. (Vkai. 18:22) Ia nida sega ni uasivi, e vakamatatataka na iVolatabu ni na “vakararawataki na yagodra” na veiwatini. (1 Kor. 7:28) Na cava me caka me kua kina ni veivakaleqai na ituvaki qori? Na cava eda na cakava na lotu vaKarisito me vinaka kina noda vakawati?\n2. Na loloma vakacava mera vakaraitaka na veiwatini?\n2 E vakamacalataka na iVolatabu ni bibi na loloma. E vinakati ena bula vakawati na loloma ni veinanumi (vaKirisi, phi·liʹa). E vakavu marau na loloma ni veidomoni (eʹros), bibi tale ga na loloma vakaveiwekani (stor·geʹ), vakabibi ke sa tiko na gone. Ia na loloma e yavutaki ena ivakavuvuli (a·gaʹpe) ena vakadeitaka me vinaka na vakawati. E vola na yapositolo o Paula me baleta na loloma qori: “O kemuni na tagane moni lomana tale ga na dui watimuni me vaka ga nomuni lomani kemuni, ia na yalewa me dokai watina vakalevu.”—Efeso 5:33.\nNODRA ITAVI YADUA NA VEIWATINI\n3. Me vakacava na nodrau veilomani na veiwatini?\n3 E vola o Paula: “Kemuni na tagane vakawati, ni lomani ira tiko ga na watimuni me vaka ga nona lomana na ivavakoso na Karisito qai solia kina nona bula.” (Efeso 5:25) Eda na veilomani na imuri i Jisu me vaka ga nona lomani ratou nona tisaipeli. (Wilika Joni 13:34, 35; 15:12, 13.) Na kaukaua ni nodra veilomani na veiwatini, era na soli bula ena vukui watidra. Ia eso na veiwatini era raica qori me iotioti ni ka me caka ni yaco na leqa. Me nanumi tiko ni loloma na a·gaʹpe e “ubia na ka kece, e vakabauta na ka kece, e nuitaka na ka kece, e vosota na ka kece.” Io, “e sega vakadua ni seavu na loloma.” (1 Kor. 13:7, 8) Ni rau rerevaka na Kalou, erau nanuma tiko na veiwatini na nodrau bubului me rau veilomani qai yalodina, rau na duavata kina ni muria na ivakavuvuli cecere i Jiova me walia na leqa e basika.\n4, 5. (a) Ni ulunivale o tagane vakawati, na cava e nona itavi? (b) Me raica vakacava na yalewa vakawati na ituvatuva ni veiliutaki ena vuvale? (c) Na veiveisau cava a vinakati me cakava e dua na veiwatini?\n4 Me baleta na nodrau dui itavi yadua na veiwatini, e vola o Paula: “Mera vakarorogo vei watidra na yalewa vakawati me vaka na nodra vakarorogo vua na Turaga, ni ulu i watina o tagane, me vaka ni ulu ni ivavakoso na Karisito.” (Efeso 5:22, 23) E sega ni kena ibalebale ni lolovira o yalewa vei watina, e vukei koya ga me qarava na itavi e lesi koya kina na Kalou, ni a kaya: “E sega ni vinaka vua na tagane [o Atama] me tiko taudua. Au na vakarautaka e dua na nona ivukevuke, me kena isa vinaka.” (Vkte. 2:18) E dauloloma na “ulu ni ivavakoso” o Karisito, me veiliutaki tale ga vakayalololoma na tagane vakawati vaKarisito. Ni cakava qori o tagane, ena nuidei qai lomavakacegu o watina, ena veidokai, veitokoni qai vakamalumalumu vua.\n5 E vakadinata o Kesa ni vinakati na veiveisau ena bula vakawati. E kaya:  “Niu se goneyalewa, au sega ni vakatautaka noqu bula vua e dua, au qaravi au ga. Niu sa vakawati, e vinakati meu veisau, au vulica meu nuitaki watiqu. E sega ni rawarawa, ia keirau volekati Jiova vakaveiwatini ni keirau muria na ka e vinakata.” E kaya o watina o Vereti: “E sega ni rawarawa meu vakatulewa. Vinakati tale ga me vakasamataki tiko na ka erau vinakata e le rua. Ia niu kerea na veidusimaki i Jiova ena masu, kei na noqu rogoca vinaka na vakatutu i watiqu, sa qai rawarawa meu vakatulewa e veisiga. Vaka me keirau sa qai cakacaka vata!”\n6. Na cava eda kaya kina ni loloma e “ivau vinaka duadua ni duavata” ni basika na leqa ena vakawati?\n6 Na vakawati vinaka e vauci kina e rua erau dau veivosoti. Erau na ‘dau yalorawarawa qai dau veivosoti vakarawarawa.’ Ia e macala ga ni rau na cala na veiwatini. Ni yaco qori, e gauna vinaka me rau vuli kina, me rau veivosoti, me qai dusimaki rau na loloma “na ivau vinaka duadua ni duavata.” (Kolo. 3:13, 14) Kena ikuri, na “loloma e vosovoso qai yalovinaka. . . . E sega ni katona na ca.” (1 Kor. 13:4, 5) Me rau saga na veiwatini me rau walia sara vakatotolo na duidui e basika ni bera ni cava e dua na siga. (Efeso 4:26, 27) E vinakati na yalomalumalumu kei na yaloqaqa meda cavuta “Vosoti au niu vakararawataki iko,” ia ena walia na duidui, ra qai veivolekati kina na veiwatini.\nBIBI NA VEINANUMI\n7, 8. (a) Na cava e veivakasalataki kina na iVolatabu me baleta na veiyacovi ena vakawati? (b) Cava e bibi kina mera dau veinanumi na veiwatini?\n7 E tiko ena iVolatabu na ivakasala yaga ena vukei ira na veiwatini ena rai donu me baleta na ka e dodonu me nodra. (Wilika 1 Korinica 7:3-5.) Bibi me kauaitaki na ivakarau ni lomana kei na ka e gadreva na isa ni vakawati. Ke lecava na tikina qo o tagane, ena rairai sega ni marautaka o yalewa na gauna qori. Era vakaroti na tagane vakawati mera dau “kilai ira vinaka tiko ga” na watidra. (1 Pita 3:7) Sega ni dodonu me vakasaurarataki na veiyacovi se namaki vakasivia, e dodonu me rau lomavata kina. E rawa ni totolo nodra vinakata na tagane na veiyacovi ni vakatauvatani kei ira na yalewa, ia e bibi me rau vinakata ruarua.\n8 E sega ni volai vakamatailalai ena iVolatabu na lawa me baleta na iwalewale kei na iyalayala ni veidomoni me muri ena veiyacovi, e vakamacalataki ga kina na sala ni veitaleitaki. (Sere 1:2; 2:6) Bibi gona mera dau veinanumi na veiwatini lotu vaKarisito.\n9. Na cava e cala kina meda vakasamataka na veiyacovi kei na dua e sega ni watida?\n9 Ni dei noda lomani Jiova kei ira na kainoda, eda na sega ni vakatara e dua na ka me vakaleqa na ivau ni vakawati. E luluqa eso na vakawati se vakaleqai ni dau sara iyaloyalo vakasisila e dua na isa ni vakawati. Bibi meda cata na sara iyaloyalo vakasisila se so tale na ka e rawa ni temaki keda ena taudaku ni vakawati. Meda qarauna tale ga na ivalavala e nanumi kina nida wedeva tiko e dua e sega ni watida, ni sega ni ka vakayalololoma qori. Ni matata tiko vei keda ni kila vinaka o Jiova na ivakarau ni noda vakasama kei na ka eda cakava, eda na vinakata tiko ga meda vakamarautaki koya, da qai savasava.—Wilika Maciu 5:27, 28; Iperiu 4:13.\nNI BASIKA NA LEQA ENA VAKAWATI\n10, 11. (a) E vakacava na levu ni veisere nikua? (b) Na cava e tukuna na iVolatabu me baleta na veibiu? (c) Cava ena veivuke me kua kina ni biubiu totolo e dua vei rau na veiwatini?\n10 Ni sega ni wali na leqa e dau basika ena vakawati, ena rairai vakatulewataka e dua se o rau na veiwatini me rau veibiu se veisere. Ena so na vanua, sivia na veimama ni vakawati era veisere. E sega sara ni va qori na iwiliwili ni veisere ena ivavakoso vaKarisito, ia e vakavu kauai na tubu ni leqa ni bula vakawati vei ira na dauveiqaravi ni Kalou.\n11 E veivakasalataki na iVolatabu: “Me kua ni biuti watina na yalewa vakawati. Ia ke mani biubiu o yalewa, me kua ga ni vakawati, ke sega me lesu ga vei watina, na tagane vakawati tale ga me kua ni biuta na watina.” (1 Kor. 7:10, 11) Me kua ni raici vakamamada na nodrau veibiu na veiwatini. Ni basika na leqa e dredre me wali, eso era nanuma ni vinaka mera veibiu, ia qori ena kuria ga na leqa. Ni tokaruataka tiko o Jisu na ka e tukuna na Kalou, oya ni na biuti tamana kei tinana na tagane me kabiti watina, e kaya sara: “Na ka sa vauca vata na Kalou me kua ni tawasea na tamata.” (Maciu 19:3-6; Vkte. 2:24) Kena ibalebale tale ga qo me kua ni dua vei rau na veiwatini me ‘tawasea na ka sa vauca vata na Kalou.’ O Jiova e raica na vakawati me ka ni bula taucoko. (1 Kor. 7:39) Meda nanuma tiko nida na saumitaro kece vua na Kalou, qori e dodonu me uqeti ira na veiwatini mera walia totolo nodra leqa me kua ni lai ca sara.\n12. Na cava e rawa ni vakavuna na veibiu?\n12 E rawa ni vu ni leqa ena vakawati na kena namaki vakasivia na ka. Ke sega ni vakilai na marau e nanumi me yaco ena vakawati, era na rarawa kina eso, era nanuma nira lawakitaki, ra qai cudru. Ni duidui na ivakarau ni yalo kei na isususu, e rawa ni ka ni veivosaki na ilavo, na ka e baleti ira na itubutubu kei na nodra susugi na gone. E ka ni marau ni levu na veiwatini vaKarisito era duavata ni veivosakitaka na duidui e basika nira qara na veidusimaki vakalou.\n13. Na ituvaki cava e rawa kina na veibiu?\n13 E tiko na ituvaki e rawa nira veibiu kina eso. Kena ivakaraitaki, e nakita sara ga e dua na isa ni vakawati me kua ni veiqaravi, e vakayacora na itovo kaukaua ena ivakatagedegede e ca sara, se leqataki vakalevu nona bula vakayalo e dua. Qori na ituvaki era nanuma kina eso ni rawa nira veibiu. Me rau qara nodra veivuke na qase na veiwatini ke tiko eso na leqa lelevu. Nira matua na qase, era na vukei ira na veiwatini mera muria na ivakasala vakaivolatabu. Mera masuta tale ga na veiwatini na veivuke ni yalo tabu i Jiova mera muria kina na ivakavuvuli vakaivolatabu, mera bulataka tale ga na vua ni yalo tabu.—Kala. 5:22, 23. \n14. Na cava e tukuna na iVolatabu vei ira na lotu vaKarisito e sega ni tiko ena dina o kedra isa?\n14 Ena so na ituvaki, eso na lotu vaKarisito e sega ni tiko ena dina o kedra isa. E vakamacalataka na iVolatabu na vuna vinaka mera tiko vata ga kina. (Wilika 1 Korinica 7:12-14.) Na isa ni vakawati e sega ni tiko ena dina e “vakasavasavataki” ena vuku i watina vakabauta. Ke rau vakaluveni, era okati na gone mera “savasava,” ni ciqomi ira na Kalou. E vakamacalataka o Paula: “Vei iko na yalewa vakawati, o kila vakacava ni o na sega ni vakabulai watimu? Se, o iko na tagane vakawati, o kila vakacava ni o na sega ni vakabulai watimu?” (1 Kor. 7:16) Levu na tagane kei na yalewa vakawati ena ivavakoso vaKarisito era “vakabulai” kedra isa era sega ni tiko ena dina mera mai qaravi Jiova.\n15, 16. (a) Na cava na ivakasala vakaivolatabu vei ira na yalewa vakawati e sega ni vakabauta o watidra? (b) Cava ena cakava na lotu vaKarisito “ke via biubiu o koya e sega ni vakabauta”?\n15 E vakasalataki ira na yalewa lotu vaKarisito o Pita mera vakamalumalumu vei watidra, “ke ra sega ni talairawarawa ina vosa ni Kalou, ena rawa ni veisautaki ira na nomuni itovo, ke oni sega mada ga ni tukuna e dua na ka, nira na raica ga na nomuni itovo savasava kei na nomuni veidokai dina.” Ni laurai ena nodra itovo “na yalomalumalumu kei na yalomalua, e talei sara ena mata ni Kalou,” ena rawa ni uqeti watina o yalewa ina sokalou dina, ni vakatauvatani kei na nona tukuna vakadodonu vua na ka e baleta noda vakabauta.—1 Pita 3:1-4.\n16 Vakacava ke nanuma o watina sega ni tiko ena dina me rau sa veibiu? E tukuna na iVolatabu: “Ke via biubiu o koya e sega ni vakabauta, laiva me biubiu. E sa na galala mai kina na tacida se ganeda, ia na Kalou ena vakacegui kemuni.” (1 Kor. 7:15) Sega ni kena ibalebale qo ni sa yavu vakaivolatabu vua na lotu vaKarisito me vakawati tale, e sega tale ga ni dodonu me vakasaurarataki o koya e sega ni vakabauta me tiko ga. De dua ena vakilai toka na vakacegu ni rau veibiu. Ia e nuidei tu o koya na lotu vaKarisito ni na lesu mai na watina sega ni vakabauta, me tomani nodrau bula vakawati, me qaravi Jiova tale ga.\nNODA VAKAWATI KEI NA KA ME VAKALIUCI\nEna marautaki na bula vakawati ke vakaliuci na veika vakayalo (Raica na parakaravu 17)\n17. Na cava mera vakaliuca na veiwatini lotu vaKarisito?\n17 Nida donuya tu qo na “iotioti ni veisiga,” eda vakila kina e “levu na ka dredre.” (2 Tim. 3:1-5) Ke da kaukaua tiko vakayalo, eda na vorata na veivakamuai ca ni vuravura qo. E vola o Paula: “Sa vakalekalekataki na gauna se vo. O koya gona, o ira na vakawati mera vakataki ira na sega ni vakawati, . . . o ira tale ga na vakayagataka na vuravura mera vakataki ira na sega ni vakayagataka vakavinaka.” (1 Kor. 7:29-31) E sega ni tukuna tiko e ke o Paula mera vakawalena na veiwatini nodra dui itavi. Ni sa lekaleka na gauna, bibi mera vakaliuca ga na veika vakayalo.—Maciu 6:33.\n18. E rawa vakacava ni vinaka qai marautaki na bula vakawati?\n18 E sega ni rawarawa na bula nikua, qai kasura e levu na vakawati, ia e rawa ni vinaka qai marautaki noda bula vakawati. Ke ra kabiti ira na dauveiqaravi ni Kalou na vakawati, muria na ivakasala vakaivolatabu, ra qai ciqoma na veidusimaki ni yalo tabu i Jiova, e rawa nira maroroya na “ka sa vauca vata na Kalou.”—Mari. 10:9.\n^  (parakaravu 5) Sa veisau eso na yaca.\n^  (parakaravu 13) Raica na ivola “Tiko ga ena Loloma ni Kalou,” ikuri, “Rai Vakaivolatabu me Baleta na Veisere kei na Veibiu,” t. 251-253.\niMeli iMeli Sala me Vinaka Kina na Bula Vakawati


iTalanoa kei Noa—Ka ni Vuli Mai na Gauna sa Oti\nKa ni Vuli Mai na Gauna sa Oti\nO Jiova ena sega ni vakatara mera vakacacani Parataisi na tamata ca. Era na bula ga e kea na nona itokani. Vakaevei o ira na tamata ca? Mo kila na isaunitaro, vakasamataka mada na italanoa dina me baleti Noa. A bula o Noa ena vica na udolu na yabaki sa oti. E tamata vinaka, e dau saga e veigauna kece me cakava na loma i Jiova. Ia, o ira na vo ni tamata e vuravura era cakava ga na ka ca. Tukuna kina vei Noa o Jiova ni na vakatauca na uca levu mera luvuci kina na tamata ca. E tukuni vei Noa me taya e dua na waqa me ratou bula kina nona vuvale ni sa na coka mai na waluvu.—Vakatekivu 6:9-18.\nTaya na waqa o Noa kei na nona vuvale. E vakasalataki ira na tamata o Noa ni sa voleka na Waluvu, ia era sega ni rogoci koya. Era cakava tiko ga na ka ca. Ni sa ta oti na waqa, sa qai vakavodoka na manumanu i waqa, vodo tale ga o koya kei na nona vuvale. Sa qai vakavuna o Jiova e dua na draki ca vakaitamera. E bisa tu na uca me 40 na siga, 40 na bogi. Luvuci vuravura taucoko na wai.—Vakatekivu 7:7-12.\nRa mate kece na tamata ca, bula ga o Noa kei na nona vuvale. E vakabulai iratou o Jiova mai na Waluvu qai vakasoburi iratou ena vuravura e sa vakawabokotaki kina na ivalavala ca. (Vakatekivu 7:22, 23) E vakaraitaka na iVolatabu ni sa voleka na gauna me baci vakarusai ira kina na sega ni via cakava na ka e dodonu o Jiova. Era na sega ni vakarusai na tamata vinaka. Era na bula tawamudu ena Parataisi e vuravura.—2 Pita 2:5, 6, 9.\nLevu nikua era cakava na ka ca. Sa sinai ena ca o vuravura. E talai ira tiko ga yani na nona iVakadinadina o Jiova mera vakasalataki ira na tamata, ia e levu era sega ni via rogoca na vosa i Jiova. Era sega ni via veisautaka na nodra ivalavala. Era sega ni via ciqoma na ka e kaya na Kalou ni dodonu kei na ka e kaya ni cala. Na cava ena yaco vei ira oqo? Dua beka na siga era na veisau? Levu era sa na sega tu ga ni veisau. Sa voleka mai na gauna mera na rusa kina na tamata ca, mera sega ni qai bula tale.—Same 92:7.\nEna sega ni vakarusai na vuravura; ena vukici ga me parataisi. O ira era yaco mera itokani ni Kalou era na bula tawamudu ena Parataisi e vuravura.—Same 37:29.\niMeli iMeli Ka ni Vuli Mai na Gauna sa Oti


O Cei o Vinakata me Kilai Iko? | Vulici\nSERE: 39, 30\nO cei e bibi me kilai keda?\nNa cava meda nanuma tiko me baleta nona vakaraitaka o Jiova ni kila e dua?\nE vakaraitaka vakacava o Jiova ni kilai Meri kei Jisu?\n1. Na cava eda dau vinakata kece, cava e okati kina?\nNA CAVA nomu rai ke sa sega tale ni kilai iko se nanuma na yacamu e dua o kila, o dau doka tale ga? O rawa sara ga ni yalolailai. Na vuna? Nida dau vinakata ga meda taleitaki. Ia eda sega ni vinakata meda kilai ga va qori, nida vinakata me kilai na ka me baleti keda kei na veika eda sa rawata.—Tiko 11:16; Jope 31:6.\n2, 3. E rawa ni cala vakacava noda rai nida vinakata meda taleitaki? (Raica na imatai ni iyaloyalo.)\n2 Ena so na gauna e cala na inaki ni noda vinakata eso na ka, rawa ni va tale ga qori noda vinakata meda taleitaki, ni vakavuna tiko qori noda sega ni uasivi. E rawa gona ni cala na inaki ni noda vinakata meda kilai. Na vuravura i Setani e uqeta na yalo ni via rogo kei na kilai, eda lecavi koya kina e dodonu me kilai se sokaloutaki, na Tamada vakalomalagi, na Kalou o Jiova.—Vkta. 4:11.\n3 Ena gauna i Jisu, a cala na nodra rai eso na iliuliu ni lotu nira vinakata mera kilai. E vakaroti ira kina nona imuri o Jisu: “Ni qarauni ira na vunivola nira dau via vakaraitaka wavoki nodra isulu balavu, era vinakata mera kidavaki ena vanua ni veivoli, mera dabe tale ga ena idabedabe e liu ena valenilotu kei na idabedabe dokai duadua ena gauna ni vakayakavi.” E tomana: “O ira qo ena bibi sara na kedra itotogi.” (Luke 20:46, 47) Na kena veibasai o Jisu ni vakacaucautaka na yada dravudravua, ni rairai sega ni kilai levu na nona cau lailai. (Luke 21:1-4) Kena ibalebale, e duidui sara na rai i Jisu me baleta na nona kilai e dua. Na ulutaga qo ena vukei keda me donu tiko ga noda rai, na kena e vakadonuya na Kalou.\n4. O cei e bibi me kilai keda, na vuna?\n4 O cei ga e bibi me kilai keda? E sega ni tukuni tiko eke na noda vinakata meda kilai ena veika ni vuli, buturara ni bisinisi kei na veivakamarautaki ni vuravura qo. Ia qo na kena e vakamacalataka na yapositolo o Paula: “Ni oni sa kila na Kalou, se ni sa kilai kemuni na Kalou, na cava oni lesuva tale kina na veika tawayaga, e ka wale qai vagonegonea moni via bobula kina?” (Kala. 4:9) Sa dua dina na ka dokai me ‘kilai keda na Kalou,’ na iLiuliu Cecere ni lomalagi kei na vuravura! E tu vakarau me veiwekani voleka kei keda. E tukuna e dua na vuku “ni kauaitaki keda sara ga o koya.” Ni kilai keda o Jiova meda nona itokani, e vakainaki kina noda bula.—Dauv. 12:13, 14.\n5. Na cava meda cakava me kilai keda kina na Kalou?\n5 A vakalougatataki va qori o Mosese. Ni vakamasuti Jiova me rawa ni kila vinaka na nona sala, e kaya vua o Jiova: “Au na cakava tale ga na ka o kerea qo, ni o sa nanumi e mataqu, au qai kilai iko ena yacamu.” (Lako 33:12-17) Eda rawa ni vakalougatataki tale ga va qori ena nona kilai keda vinaka o Jiova. Ia na cava meda cakava me kilai keda kina o koya? Qori ena noda lomani koya kei na noda yalataki keda vua.—Wilika 1 Korinica 8:3.\n6, 7. Na cava e rawa ni vakaleqa na noda veiwekani kei Jiova?\n6 Ena vinakati meda mareqeta tiko ga na noda veiwekani talei kei na Tamada vakalomalagi. Me vakataki ira na kai Kalatia era lotu vaKarisito, meda kua ni bobula ina “veika tawayaga, e ka wale qai vagonegonea” ni vuravura qo, okati kina noda vinakata meda rogo. (Kala. 4:9b) Era toso vinaka vakayalo na lotu vaKarisito qori ena imatai ni senitiuri me yacova ni sa kilai ira na Kalou, ia e qai kaya o Paula nira “lesuva tale” na ka tawayaga. Qo na ka e tukuna tiko o Paula: “Ni oni sa toso vinaka mai, na cava oni via lesuva kina na veika lialia, e tawayaga oni sa biuta mai?”\n7 Vakacava, e rawa ni yacovi keda tale ga qori? Io. Nida sa mai kilai Jiova, eda vakataki Paula ena noda sega ni vinakata meda rogo tale tiko ena vuravura i Setani. (Wilika Filipai 3:7, 8.) De o vakasuka na vuli torocake, cakacaka vinaka, se rawailavo vakalevu ena caka bisinisi. O rairai kenadau ena lagasere, qiriqiri se qito, o rawa sara ga ni rogo se vutuniyau kina, ia o vakasuka kece qori. (Iper. 11:24-27) Nida vakasamataka tiko nikua na vakatulewa qori, meda kua sara ni nanuma nida sa ‘vakamaumautaka na gauna qori’! Ke va qori na noda vakasama, eda na rawa ni qara kina na veika eda sa vakadeitaka oti nira “tawayaga, e ka wale qai vagonegonea” ni vuravura qo. *\nQARA TIKO GA NONA VEIVAKADONUI\n8. Na cava meda cakava me vakadonui keda se kilai keda tiko ga o Jiova?\n8 Na cava meda cakava meda qara tiko ga kina nona veivakadonui se nona kilai keda o Jiova, meda kua ni kilai ena vuravura qo? Me rawati qori, ena vinakati meda nanuma tiko e rua na ka bibi. Kena imatai, o Jiova e dau kilai ira ga na qaravi koya ena yalodina. (Wilika Iperiu 6:10; 11:6) E taleitaki ira yadudua na nona dauveiqaravi, e raica me “tawayalododonu” ke vakawaleni ira na yalodina vua. O Jiova e “kilai ira na nona tamata.” (2 Tim. 2:19) E “kila . . . na nodra ivakarau na yalododonu” e kila tale ga na sala me vakabulai ira kina nira vakatovolei.—Same 1:6; 2 Pita 2:9.\n9. Tukuna eso na ivakaraitaki ni nona vakadonui ira na nona dauveiqaravi o Jiova.\n9 Ena so na gauna e vakatubuqoroqoro na ka e cakava o Jiova me vakaraitaka kina ni vakadonui ira na nona dauveiqaravi. (2 Vei. 20:20, 29) Kena ivakaraitaki nona vakabulai ira ena Wasa Damudamu ni cicimuri ira tiko na mataivalu kaukaua i Fero. (Lako 14:21-30; Same 106:9-11) E guiguilecavi dredre na veika e yaco qori ni se ka ni veitalanoa tiko ga ena vanua ya ena rauta na 40 na yabaki tale e tarava. (Josua 2:9-11) E veiuqeti nida vakasamataka na nona vakaraitaka va qori o Jiova na nona loloma kei na kaukaua ni sa na ravuti keda o Koki mai Mekoki, e sa parofisaitaki oti tu! (Isik. 38:8-12) Eda na marau vakalevu ena gauna qori nida saga me kilai keda na noda Kalou, meda kua ga ni kilai e vuravura!\n10. Na cava meda nanuma tiko me baleta nona kilai keda o Jiova?\n10 Meda nanuma tale tiko ga na ikarua ni tikina bibi: E vakaraitaka o Jiova na nona kilai keda ena sala eda sega ni namaka. Ni vakarairai ga nodra caka vinaka eso, e tukuni vei ira ni na sega ni vakaicovitaki ira o Jiova. Na vuna? Nira sa vakaicovitaki ga ena nodra vakacaucautaki vei ira eso tale. (Wilika Maciu 6:1-5.) Ia e kaya o Jisu ni o Tamana e “raica na veika vuni” vei ira na sega ni vakacaucautaki ena nodra caka vinaka. E raica vinaka tu qori, e sauma tale ga me vaka na nodra ivalavala yadua. Ena so na gauna e dau vakatubuqoroqoro na sala e vakaicovitaki keda kina o koya. Dikeva mada eso na kena ivakaraitaki.\nDIGITAKI E DUA NA YALEWA YALOMALUMALUMU\n11. E vakaraitaka vakacava o Jiova ni kila qai vakadonuya na goneyalewa o Meri?\n11 Na gauna me sucu kina vakatamata na Luve ni Kalou, e digitaka o Jiova e dua na goneyalewa yalomalumalumu, o Meri, me tinana na gone qori. A tiko o Meri ena dua na koro lailai o Nasareci, yawa sara mai Jerusalemi kei na kena valenisoro totoka. (Wilika Luke 1:26-33.) Na cava e digitaki kina o Meri ena ilesilesi dokai qo? A tukuna vua na agilosi o Keperieli “sa vakadonui iko na Kalou.” E qai vakaraitaka o Meri na titobu ni nona kilaka vakayalo ena gauna e vosa kina vua na wekana o Ilisapeci. (Luke 1:46-55) Io, sa vakadikevi Meri voli o Jiova qai raica na nona yalodina, mani lesia vua na itavi dokai qo.\n12, 13. E qai kilai vakacava o Jisu ena gauna e sucu kina, kei na nona kau ina valenisoro ni oti e 40 na siga?\n12 Ni sa vakasucumi Jisu o Meri, a sega ni via doka e dua na iliuliu rogo e Jerusalemi kei Peceliema o Jiova, me vakatakila vei ira na veika e yaco. Era rairai na agilosi vei ratou na ivakatawanisipi eratou vakatawasipi tiko e taudaku kei Peceliema. (Luke 2:8-14) Eratou mani lai veisiko sara. (Luke 2:15-17) Rau kidroataka o Meri kei Josefa na sala e rokovi kina o Jisu! Vakasamataka na duidui ni ka e cakava o Jiova ni vakatauvatani kei na Tevoro. Ni talai ratou na dauraikalokalo o Setani me ratou sikovi Jisu kei rau na nona itubutubu, era lomaleqa kece na lewe i Jerusalemi ena nona sucu. (Maciu 2:3) Na kena vakarogoi na sucu i Jisu e vakavuna mera vakamatei e levu na gone e sega sara ga nodra cala.—Maciu 2:16.\n13 Ni oti e 40 na siga nona sucu o Jisu, e vinakati vei Meri me vakacaboisoro vei Jiova ena valenisoro e Jerusalemi, rauta ni 9 na kilomita mai Peceliema. (Luke 2:22-24) Ni salavata tiko kei Josefa o Meri kei Jisu ena nodratou ilakolako, de dua ena vaqaqa o Meri ke na vakarogoya na bete e veiqaravi tiko na itavi bibi i Jisu ena veigauna se bera mai. Io a yaco dina qori, ia e sega ni vaka na kena e namaka o Meri. A vakayagataka o Jiova e dua “na turaga yalododonu qai yalodina” o Simione kei na yada yabaki 84 o Ana, e parofita tale ga, me vakatakila ni gone qo e Mesaia se Karisito, me vaka ga sa parofisaitaki.—Luke 2:25-38.\n14. E vakalougatataki Meri vakacava o Jiova?\n14 Vakacava o Jiova, e vakaraitaka tiko ga ni kilai Meri ni yalodina me qaravi Luvena, me susuga vinaka tale ga? Io. E raica na Kalou me volai ena iVolatabu na ka e cakava kei na ka e tukuna. Ia a sega ni salavata kei Jisu o Meri ena tolu veimama na yabaki ni nona cakacaka vakaitalatala. De dua ni yada, e toka ga e Nasareci. E levu tale ga na ka dokai e sega ni vakadinadinataka, ia a tiko ena gauna e mate kina o Jisu. (Joni 19:26) A tiko tale ga o Meri e Jerusalemi kei ira na tisaipeli ni vo e vica na siga me Penitiko, na gauna e sovaraki kina na yalo tabu. (Caka. 1:13, 14) A rairai lumuti tale ga kei ira na tiko e kea. Qori e vakalougatataki kina me lai bula i lomalagi kei Jisu me tawamudu. E totoka dina na icovi ni nona veiqaravi ena yalodina!\nVAKARAITAKA O JIOVA NI KILAI LUVENA\n15. E vakaraitaka vakacava o Jiova ni vakadonui Luvena ena gauna e tiko kina e vuravura?\n15 A sega ni vinakata o Jisu mera vakarokorokotaki koya na iliuliu ni lotu se iliuliu vakapolitiki ena nona gauna. Sa na uqeti koya mada ga ni vakaraitaka o Jiova ni kilai koya ena tolu na gauna e vosa kina mai lomalagi. Ni papitaiso oti ga ena Uciwai na Joritani, e kaya o Jiova: “Qo na Luvequ lomani, au vakadonuya.” (Maciu 3:17) O Joni duadua ga na Dauveipapitaisotaki a rogoca na vosa qori. Ni vo e dua na yabaki me mate o Jisu, ratou rogoca e tolu na nona yapositolo ni tukuna o Jiova me baleti koya: “Qo na Luvequ lomani, au vakadonuya. Dou rogoci koya.” (Maciu 17:5) Kena itinitini, ni vo ga e vica na siga me mate, a vosa tale vei Luvena mai lomalagi o Jiova.—Joni 12:28.\nNa cava o vulica ena nona vakaraitaka o Jiova ni kilai Luvena? (Raica na parakaravu 15-17)\n16, 17. E vakaraitaka vakacava o Jiova ni rokovi Jisu ena dua na sala vakatubuqoroqoro?\n16 A kila vinaka tiko o Jisu ni na mate vakaloloma, vakamaduataki, beitaki tale ga vakailasu ni vosabeca na Kalou, ia e masulaka vei Jiova me yaco ga na lomana, sega ni nona. (Maciu 26:39, 42) E ‘vosota na kaunirarawa, qai sega ni dua na ka vua me vakamaduataki’ ni sega ni vinakata me kilai e vuravura, bibi ga vua nona kilai koya o Tamana. (Iper. 12:2) E vakaraitaka vakacava o Jiova ni kilai Jisu?\n17 Ni tiko e vuravura o Jisu, e vakaraitaka ni via lesu ina lagilagi a tu vua ni se tiko e yasa i Tamana mai lomalagi. (Joni 17:5) E sega vakadua ni tukuni ni vinakata eso tale na ka o Jisu. A sega ni namaka me soli vua eso tale na itavi dokai mai lomalagi. Ia na cava e qai cakava o Jiova? E vakaraitaka ni rokovi Jisu ena dua tale na sala vakatubuqoroqoro, oya ni vakaturi koya ena “itutu cecere” qai solia vua na ka e sega ni bau dua tale e rawata ena gauna ya—me dua na kabula sega ni mate rawa! * (Fpai. 2:9; 1 Tim. 6:16) E vakasakiti dina nona vakaicovitaki o Jisu ena nona yalodina!\n18. Na cava ena vukei keda meda kua ni qara na veivakadonui ni vuravura qo?\n18 Na cava ena vukei keda meda kua ni qara na veivakadonui ni vuravura qo? Meda nanuma vinaka tiko ni o Jiova e dau vakadonui ira qai vakaicovitaki ira ga na nona dauveiqaravi era yalodina, ena sala e tawanamaki. Eda sega tale ga ni kila na icovi tawanamaki eda na vakalougatataki kina ena gauna se bera mai. Ia nida vosota tiko na veika dredre kei na veivakatovolei, meda nanuma tiko ni vuravura qo kei na ka e kilai kina, sa takali tiko yani. (1 Joni 2:17) E “sega ni tawayalododonu” na Tamada dauloloma o Jiova, ‘me guilecava na noda cakacaka kei na loloma eda vakaraitaka ena vuku ni yacana.’ (Iper. 6:10) Io, ena vakadonui keda, ena sala eda sega sara ga ni bau vakasamataka tu ena gauna qo!\n^ para. 7 Ena so tale na vakadewa ni iVolatabu na vosa “ka wale” e vakadewataki me “tawayaga,” “baqeravu,” “ligalala,” kei na “vakaloloma.”\n^ para. 17 Rairai sega ni namaki na veivakalougatataki qo, ni se sega ni bau cavuti ena iVolatabu vakaIperiu na tawamate.\niMeli iMeli O Cei o Vinakata me Kilai Iko?


The Fiji Times » Votai vakatautauvata ni lisi: E saqati\nVotai vakatautauvata ni lisi: E saqati\n20 April, 2015, 12:00 am\nE VAKA e sega ni ciqomi sara vakavinaka ena bose ni yasana vakaturaga o Nadroga kei Navosa na vakatulewa ni matanitu me sa na vagolei na i lavo ki na dui akaude ni taukei ka volai na yacadra ena i Vola ni Kawa Bula ni Tokatoka, Mataqali kei na Yavusa era lewena.\nNa bose siga rua oqo e a vakayacori ena koro o Nahigatoka ena Lotulevu kei na Vakaraubuka sa oti.\nE a taqea dredre o Luke Maya mai na Matabose ni Qele Maroroi e so na taro e a vagolei vua, ia, e sauma talega yani vakadodonu.\nE a taroga na Mata ni Tikina o Komave, ko Iosefo Tuirubi na cava e a sega ni bau soli kina vei ira na i taukei ni qele mera vakadeuca na i vakaro oqo mai na matanitu.\nE sa tiko evei na neimami kaukauwa na taukena na neimami qele, sa vaka me sa kau tani vei kemami., ni via vakatulewa ga ni vakatulewa, keimami sa sega ni kauwaitaki?, e taroga o Tuirubi.\nE kuria ka kaya e liu na oga vakavanua e levu na ka e vakaitavi mai kina nodra i liuliu na turaga na Tui Vusu, ka vakayagataki tiko kina oqori na i lavo ni lisi.\nIa, oqo ni lavaki yani vei ira na turaga na Tui Vusu me baleta na oga vakavanua, era sa sega ni vosa baleta ni ko ni sa mai sogota na i vurevure ni veiqaravi e na vanua!.\nE taroga tale ga na Mata niTikina o Malomalo o Joeli Tubu e rawa ni tomani tiko ga na kena wasei na nodratou lavo ni lisi mai na koro o Sanasana me vaka e sa dau vakayacori tiko mai?\nIa, e sauma o Maya ka kaya ni vakatulewa oqo e sega ni vakatulewa ni iTLTB, ia, esa lewa sara ga mai na mataniitu levu.\nKeimami cakacaka ga e na ruku ni lewa, ia, ke tiko nomuni kudru, mo ni volavola vakadodonu yani ki na neimami valenivolavola, keimami na qai vakauta cake ki vei ira na veiliutaki ni matanitu, oqori na nomuni dodonu, e sauma o Maya.\nE kuria o Maya kaya ni sa dua na cagi ni veisau e sa liwavi Viti tiko oqo ka dodonu ga me da ciqoma na veisau oqo.\nE vakamacalataka tale ga ni 21,121 na lewe ni yasana o Nadroga/Navosa era volai ena i Vola ni Kawa Bula.\nVei ira na lailai mai na yabaki 18, e sa maroroya tiko na iTLTB na nodra i lavo me yacova nira sa yabaki 18, e kuria tale o Maya ka vica tale na taro era basika mai ena i tukutuku oqo.\nDina ni a soli ga e tolusagavulu na miniti me veivosakitaki kina na ulutaga oqo, e so vei ira na lewe ni bose era vakaraitaka ki na i Lalakai ni lekaleka na gauna e soli mera vakaraitaka na lomadra ena nodra sega ni duavata kei na vakatulewa oqo mai na matanitu ena kena wasei vakatautauvata na i lavo ni lisi.


Marika 3 | iVolatabu ena Internet | Vakadewa ni Vuravura Vou\nVola o Marika 3:1-35\nVakabulai na tagane e mate na ligana (1-6)\niLala levu sara e baravi (7-12)\nRatou na 12 na yapositolo (13-19)\nVosabeca na yalo tabu (20-30)\nTinai Jisu kei ratou na tacina (31-35)\n3 E curu ina dua tale na valenilotu, sa tiko mai kina e dua na tagane e mate* e dua na ligana.+ 2 Era vakaraici Jisu matua toka na Farisi se na vakabula na turaga ya ena Siga ni Vakacecegu se sega, mera beitaki koya kina. 3 E kaya o Jisu vua na tagane e mate* na ligana: “Mai tucake mada e loma donu.” 4 E qai kaya vei ira: “Vakacava, e vakatarai ena Siga ni Vakacecegu me caka na ka vinaka se ka ca, na veivakabulai se na veivakamatei?”+ E sega ni dua e vosa. 5 Oti nona vakaraici ira ena levu ni nona rarawataki ira nira sa rui lomaqa,+ mani kaya vua na tagane ya: “Dodoka mai na ligamu.” E dodoka yani, mani vinaka tale na ligana. 6 Nira raica qori na Farisi, era curu i tuba ra lai bosea sara kei ira na ito i Eroti+ mera vakamatei koya. 7 Ia eratou lako vakatikitiki ina baravi o Jisu kei ratou na nona tisaipeli, ra muri koya+ e dua na ilala levu mai Kalili kei Jutia. 8 Era gole tale ga yani vei Jisu e dua na ilala levu mai Jerusalemi kei Itumia kei ira mai na tai ni Joritani, vaka kina o ira mai Taia kei Saitoni, nira rogoca na veika e cakava tiko. 9 E tukuna vei ratou na nona tisaipeli me ratou vakarautaka vua e dua na boto, mera kua kina ni drigiti koya na ilala levu ya. 10 Ni vakabulai ira e le levu, era veidrigidrigi yani o ira kece e tauvi ira na mate lelevu mera tarai koya.+ 11 Nira raici koya mada ga na yalo velavela,+ era na cuva vua ra qai kacivaka mai: “O iko na Luve ni Kalou.”+ 12 Ia e dau vakaroti ira matua mera kua ni vakatakilai koya.+ 13 E cabeta e dua na ulunivanua, e kacivi ira e digia+ ra qai lako yani vua.+ 14 E lesia e le 12 qai vakatokai ratou tale ga me ratou “yapositolo,” me ratou tomani koya voli, me talai ratou tale ga me ratou lai vunau, 15 me tu tale ga vei ratou na kaukaua me ratou vakasavi ira na timoni.+ 16 Qo o ratou na le 12+ e lesia: o Saimoni, e vakatoka tale ga me o Pita,+ 17 o Jemesa na luvei Sepeti kei Joni na taci Jemesa (e vakatokai rau tale ga ena yaca Poanaji, e kena ibalebale “Luve ni Kurukuru”),+ 18 o Adriu, o Filipi, o Pacolomiu, o Maciu, o Tomasi kei Jemesa na luvei Alifio, o Cateo, o Saimoni na Gugumatua, 19 kei Jutasa Isikarioti, e qai soli koya yani. E qai curu ina dua na vale, 20 era tabili tale yani e dua na ilala levu, e lai vakavuna me ratou sega mada ga ni kana. 21 Ni ratou rogoca na wekana, eratou vinakata me ratou lai kauti koya mai, ni ratou kaya: “Sa leqa nona vakasama.”+ 22 Era kaya tale ga na vunivola era lako sobu mai Jerusalemi: “E curumi koya o Pielisipupi,* e dau vakasavi ira na timoni ena kaukaua ni nodra iliuliu na timoni.”+ 23 E kacivi ira mai qai kaya vei ira ena vosa vakatautauvata: “E rawa vakacava vei Setani me vakasavi Setani? 24 Ke veisei vakataki koya e dua na matanitu, ena sega ni dei na matanitu ya;+ 25 ke veisei vakataki koya e dua na vuvale, ena sega ni dei na vuvale ya. 26 Ke vala tale ga vakataki koya o Setani qai veisei, ena sega ni tudei rawa, sa na bale ga. 27 Ena sega ni dua e curuma rawa na vale ni tamata qaqa me kauta na nona iyau vakavo ke vesuki koya mada e liu, sa na qai taura na nona iyau. 28 Au tukuna vakadodonu vei kemuni, e rawa ni vosoti na ka kece ga era cakava na luve ni tamata, se mani cava na nodra ivalavala ca se nodra vosa veibeci. 29 Ia o koya e vosabeca na yalo tabu ena sega sara ga ni vosoti,+ ni okati ya me nona ivalavala ca me tawamudu.”+ 30 E tukuna qo o Jisu nira kaya: “E curumi koya na yalo velavela.”+ 31 E qai lako mai o tinana kei ratou na tacina,+ ratou tu e tautuba, ratou talatala me lako mai.+ 32 Era kaya vua na ilala levu era dabe wavokiti koya tiko: “Raica! E tiko e tuba o tinamu kei ratou na tacimu, eratou vakatarogi iko tiko.”+ 33 Ia e qai kaya vei ira: “O cei na tinaqu, o cei o iratou na taciqu?” 34 Ni raici ira na dabe wavokiti koya tiko, e kaya: “Raica, qo ga na tinaqu kei ratou na taciqu!+ 35 O koya ga e cakava na loma ni Kalou e taciqu, e ganequ, e tinaqu.”+\n^ Se “paralase.”\n^ E tukuni Setani.


Vakamacala o Jisu Vua na iLiuliu Gone Vutuniyau | Bula i Jisu\nVakamacala Vua e Dua na iLiuliu Gone Vutuniyau\nMACIU 19:16-30 MARIKA 10:17-31 LUKE 18:18-30\nVIA KILA E DUA NA TAGANE VUTUNIYAU NA BULA TAWAMUDU\nNi takosovi Peria tiko o Jisu ena nona ilakolako i Jerusalemi, a cicivi koya yani e dua na tagane vutuniyau qai tekiduru e matana. Na tagane qo e ‘dua vei ira na iliuliu,’ de dua e veiqaravi vakaivakatawa ni valenilotu se lewe ni Sanadrini. E tarogi Jisu sara: “Qasenivuli Vinaka, na cava meu cakava meu bula tawamudu kina?”—Luke 8:41; 18:18; 24:20.\nE sauma o Jisu: “Na cava o tukuna kina niu vinaka? Sega tale ni dua e vinaka, na Kalou ga.” De dua e vakayagataka na tagane ya na “vinaka” me icavuti ni veidokai, me vaka ga era dau cakava na rapai. E qasenivuli vinaka o Jisu, ia e vakaraitaka vua na tagane ke vakayagataki na “Vinaka” me icavuti, e dodonu me vagolei ga vua na Kalou.\nE vakasalataki cauravou o Jisu: “Ke o vinakata gona mo bula, e dodonu mo muria tiko ga na ivunau.” E taroga sara o cauravou: “Na ivunau cava?” E vakamacalataka sara o Jisu e lima na ivakaro ena iVunau e Tini, me baleta na laba, veibutakoci, butako, bubului lasu, kei na nodra rokovi na itubutubu. Oti e qai cavuta e dua na ivakaro e bibi cake: “Mo lomana na kainomu me vaka nomu lomani iko.”—Maciu 19:17-19.\nE tukuna o cauravou: “Au sa cakava kece tiko qori, na cava tale se vo?” (Maciu 19:20) De dua e nanuma o tagane ni se lekata tiko eso na itovo vinaka se gadrevi me cakava e dua na ka vakatubuqoroqoro me bula tawamudu kina. Ni rogoca o Jisu nona kerekere, “dua na ka nona lomani koya.” (Marika 10:21) Ia e dua na ka e vakataotaki koya tiko.\nE lomana vakalevu nona iyau na tagane ya mani kaya o Jisu: “E dua na ka o se sega ni cakava: Lai volitaka na ka kece e tu vei iko, solia na kena ilavo vei ira na dravudravua, o na qai vakaiyau mai lomalagi, oti mo mai muri au.” Io, e rawa ni wasea o tagane nona ilavo vei ira na dravudravua nira sega ni rawa ni sauma lesu, oti me qai tisaipeli i Jisu. E lomani koya sara ga o Jisu ni raica nona gole ena rarawa. Ni “levu sara na nona iyau” qai lomana vakalevu qori, e vakamatabokotaki kina ena iyau dina. (Marika 10:21, 22) E kaya o Jisu: “Ena dredre sara vei ira na vakailavo mera curu ina Matanitu ni Kalou!”—Luke 18:24.\nEratou kurabuitaka na tisaipeli na vosa qori i Jisu kei na ka e kaya tarava: “Ena rawarawa cake vua na kameli me curuma na matanicula, ena dredre vua na vutuniyau me curu ina Matanitu ni Kalou.” Eratou mani taroga: “Ena dua e bula rawa?” Vakacava e dredre dina me vakabulai e dua? E raici ratou o Jisu qai kaya: “Na ka e dredre vua na tamata e rawarawa vua na Kalou.”—Luke 18:25-27.\nE vakaraitaka sara o Pita ni duidui na nodratou digidigi mai na ka e digia na tagane vutuniyau ya, e kaya: “Raica! Keitou sa biuta na ka kece me keitou muri kemuni, na cava ena qai neitou?” E vakamacalataka sara o Jisu na yaga ni nodratou vakatulewa donu: “Ni sa na vakavoui na ka kece ena gauna sa na dabe kina na Luve ni tamata ena nona idabedabe vakaturaga, o kemudou na dau muri au dou na qai dabe tale ga ena idabedabe vakatui e 12, mo dou lewa na yavusa e 12 kei Isireli.”—Maciu 19:27, 28.\nE vakasamataka tiko o Jisu ni sa na vakavoui na vuravura qo ena gauna se bera mai me vaka na were o Iteni. Ena vakaicovitaki o Pita kei na so tale na tisaipeli mera liutaka kei Jisu na vuravura parataisi. Na icovi qori e uasivia na ka kece era na vakuai ira kina!\nEra na qai marautaka nona tisaipeli eso na veivakalougatataki ena gauna se bera mai, ia era na marautaka rawa tale ga eso ena gauna qo . E kaya o Jisu: “E sega ni dua e biuta na vale se watina, se tacina, se nona itubutubu, se luvena ena vuku ni Matanitu ni Kalou me na sega ni vakalevutaki tale vua ena gauna qo, ena bula tawamudu tale ga ena gauna se bera mai.”—Luke 18:29, 30.\nIo, se vanua cava era na lakova nona tisaipeli, era tu na tacidra vakayalo era talei cake vei ira na weka vakayago. Ka ni rarawa ni sa na rairai calata na tagane vutuniyau na veivakalougatataki qori kei na icovi ni bula ena Matanitu vakalomalagi.\nE tomana o Jisu: “E levu era liu era na muri, o ira na muri era na liu.” (Maciu 19:30) Na cava e vakaibalebaletaka?\nE maliwai ira na “liu” na tagane vutuniyau, ni dua vei ira na iliuliu ni Jiu. Ni dau muria tale ga na ivakaro ni Kalou, e levu na ka e rawa ni yaga kina qai lesi vua e levu na itavi. Ia e vakaliuca ena nona bula na iyau. E duidui sara qori vei ira na tauvanua, era vakabauta ni dina na ivakavuvuli i Jisu qai veidusimaki ina bula. E rawa ni tukuni nira “muri,” ia qo era sa “liu.” Era rai vakanamata mera lai veiliutaki vata kei Jisu mai lomalagi ra qai liutaka na vuravura Parataisi.\nNa tagane cava e torovi Jisu?\nNa cava e sega ni donu kina vei Jisu nona vakatokai me “vinaka”?\nNa icovi cava e yalataka o Jisu vei ira nona imuri?\nNa vakasama cava e rawa ni tukuni kina nira na “muri” o ira na “liu,” era na “liu” o ira na “muri”?\niMeli iMeli Vakamacala Vua e Dua na iLiuliu Gone Vutuniyau\njy wase 96 t. 224-225


Joseph Priestley | iTukutuku Makawa\nWILIKA ENA VOSA Afrikaans Albanian Amharic Arabic Armenian Bulgarian Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatian Czech Danish Dutch English Estonian Ewe Finnish French Georgian German Greek Hebrew Hiligaynon Hungarian Iloko Indonesian Italian Japanese Kinyarwanda Kirghiz Kirundi Korean Lingala Lithuanian Macedonian Malagasy Maltese Myanmar Norwegian Polish Portuguese (Brazil) Romanian Russian Sepedi Serbian (Cyrillic) Serbian (Roman) Sesotho (Lesotho) Setswana Silozi Sinhala Slovak Slovenian Spanish Swahili Swahili (Congo) Swedish Tagalog Thai Tigrinya Tsonga Turkish Twi Ukrainian Vietnamese Xhosa Zulu vakaViti\n“E rogo o koya ena ika18 ni senitiuri ni turaga dau cakacaka, dauveinanumi, e dau gugumatua ni vulica na veika vakasaenisi, veika vakapolitiki, na itovo ni tamata kei na nodra dauveimaliwai. E tokona na veiveisau e yaco e Varanise qai rogo tale ga ena veika vakaloloma e sotava.”—Vola e dua na vuku o Frederic Harrison.\nNA CAVA e cakava o Joseph Priestley me rogo kina? Na veika e dikeva kei na ka e vola e veisautaka nodra rai e levu me baleta na ivakarau ni veiliutaki, ka dina me baleta na Kalou, kei na cagi eda ceguva.\nE laurai ena ka e vola ni sega ni duavata kei na ka vakasaenisi se vakalotu e sega ni vakadinadinataki. Dikeva mada.\nDIKEVA NA IVAKADINADINA ENA KA VAKASAENISI\nA sega tu ni dau taura vakabibi o Joseph Priestley na veika vakasaenisi. Ia a veisau na matanicagi ena 1765 ni sotavi Benjamin Franklin e dua na saenitisi ni Merika, mani tekivu vakadidike ena veika me baleta na livaliva. Era qoroi koya na vo ni saenitisi ena veika e dikeva, era mani digitaki koya ena yabaki tarava me lewena na nodra isoqosoqo na saenitisi e Lodoni na Royal Society.\nE dikeva tale ga o Priestley na veimataqali kasi. Qori e okati kina na ammonia kei na nitrous oxide (na kasi dau veivakamoceri). A wakia vata tale ga na wai kei na kasi eda kaburaka, basika kina na wai vakasoburuburu (dau vakayagataki ena wainimoli).\nEna 1774, a vakadidike tiko o Priestley ena ceva kei Igiladi, e dikeva ni tiko e dua na mataqali kasi e vakacaudreva vakalevu na kadrala. Mani biuta o koya e dua na kalavo ena dua na bilo iloilo e tu kina e 60 na mililita na kasi qori. A dikeva ni bula dede na kalavo ni vakatauvatani ke biu ena bilo iloilo e sega kina na kasi qori. A mani ceguva tale ga o Priestley, qai tukuna ni “vinaka nona icegu.”\nNa kasi a dikeva qori o Joseph Priestley na oxygen. * E levu era tukuna ni vakadidike kece e cakava o Priestley, qo e “vakasakiti duadua.”\nDIKEVA NA DINA ENA LOTU\nE vakabauta o Priestley ni vakalatilati ena kena vakadinadinataki eso na ka vakasaenisi na nanuma ni tamata, e tukuna ni qori tale ga e vakavuna me sega ni vakadeuci kina na ivakavuvuli dina ena lotu. Dua na ka nona via kila na ka dina, ia e veisaqasaqa eso nona rai kei na ka e tukuna na iVolatabu. Kena ivakaraitaki, a nanuma ni sega ni vakavuna na Kalou na iVolatabu. E nanuma tale ga ni sega ni bula rawa tu mai o Jisu ni bera ni mai bula vakatamata.\n“Vei ira kece na saenitisi e duatani duadua o Priestley ni guta sara ga me kila na ka dina.”—Vola na saenitisi o Katherine Cullen\nEna yasana adua, e vakavotuya o Priestley na veika lasu e vakavuvulitaka o lotu ena gauna oya, na ivakavuvuli qori era se vakavuvulitaka tiko ga e levu na lotu nikua. Ena nona ivola e kaya ni ka dina e vakavulica o Jisu kei ira na nona imuri, sa mai vakadukadukalitaki ena ka lasu, me vaka na ivakavuvuli ni Letoluvakalou, tawamate rawa ni yalo kei na vakayagataki ni ivakatakarakara era qai veisaqasaqa kei na ka e tukuna na iVolatabu.\nNa veika e cakava qori o Priestley kei na nona tokona na veisau e vakayacori e Merika kei Varanise, era sega ni taleitaki koya kina e levu. Vakavuna mera vakama na dauvakacaca ena 1791 na nona vale kei na vanua e dau vakadidike kina, mani dro o Priestley e Merika. Dina ni rogo o Joseph Priestley ena vakadidike vakasaenisi e vakayacora, ia e vakabauta o koya ni “bibi duadua” na kena vulici na veika me baleta na Kalou kei na nona inaki.\n^ para. 10 A dikeva taumada na kasi qori e dua na saenitisi mai Suwitisiladi o Carl Scheele, ia a sega ni volatukutukutaka na nona vakadidike. E muri a qai vakayacana na kasi qori e dua na saenitisi mai Varanise o Antoine-Laurent Lavoisier me oxygen.\nKENA IVAKAMACALA LEKALEKA\nA sucu o Joseph Priestley ena 1733, volekata na taoni o Leeds, mai Igiladi.\nE kilai me imatai ni saenitisi a dikeva na veimataqali kasi.\nNa nona dikeva na veika vakapolitiki, lai valataka kina na nodra dodonu ni sokalou kei na vuli na lewenivanua.\nDina ni italatala, a sega ni duavata o koya kei na levu na ivakavuvuli vakalotu, vakabibi na Letoluvakalou kei na tawamate rawa ni yalo.\nA dro i Merika o Priestley ena 1794 qai mate volekata na yabaki 1804.\nIVAKAVUVULI NI LOTU KEI NA IVOLATABU?\nEra vakama na dauvakacaca na vale i Priestly kei na vanua e vakadidike kina ena 1791\nE dikeva o ni levu na ivakavuvuli ni lotu e veisaqasaqa kei na ka e tukuna na iVolatabu. Kena ivakaraitaki:\niVakavuvuli ni Lotu: Rau tautauvata o Jisu kei na Kalou.\niVolatabu: E tukuna o Jisu Karisito: “Ni cecere sara vei au o koya [Tamana].”—Joni 14:28.\niVakavuvuli ni Lotu: Ni mate na tamata e lai bula tale tiko ena dua na vanua.\niVolatabu: “Sa lako tani nonai cegu, a sa suka ko koya ki na kena qele; e na siga . . . ko ya sa oti na ka e vakananuma kina.”—Same 146:4.\niVakavuvuli ni Lotu: E rawa ni vakayagataki na ivakatakarakara me sokaloutaki kina na Kalou.\niVolatabu: “Ko au ko Jiova; sai koya oqo na yacaqu; ia na vakarokoroko me caka vei au ka’u na sega ni solia vua e dua tani; se na vakavinavinaka me caka vei au ki na matakau ceuceu.”—Aisea 42:8.\nDe dua o sega ni kilai Alhazen, ia o sa rairai vakila tale ga na yaga ni nona vakadidike.\nE kilai e veiyasa i vuravura o Erasmus me vakataki ira ga na tamata rogo ena gauna qo. Na cava a cakava me rogo kina?\nA veivakamuai vakalevu ena lotu ni Veivanua vaKarisito na ivakavuvuli i Aristotle.\nNa cava mera vakavinavinaka kina vei Ignaz Semmelweis na vuvale nikua?\nVakatokai me Tama ni iTukutuku Makawa, a rairai vakaogai koya vakalevu ena dua ga na cakacaka.\niMeli iMeli Joseph Priestley\niTukutuku Makawa—Joseph Priestley


Vinaka cake dakoba vakaitaukei jeti Charter dro o Charlotte, Greensboro, Valetabu na Raleigh, Wilmington, Veiqaravi ni kabani ni rede ni waqavuka ni waqavuka ena vualiku kei Carolina 877-322-5773 me baleta na itavi ni deadhead na pailate na yavaqu lala volekati au me baleta na bisinisi, Leqa tubukoso, Yadudua na marau vata kei na noqu manumanu maroroi na waqavuka veiyaloni? Me na veivuke vinaka duadua waqavuka kabani o rawata ki na nomu icavacava ka tarava vakatotolo ka vakarawarawa kacivi keda ena 877-322-5773\nEra na rawa ni dua na ka ni veigauna sa oti na gauna ni wawa kevaka o sa redetaki ni dua vakaitaukei na jeti tu dro na veiqaravi mai North Carolina. Sa rauta na gauna ni wawa vakatautauvata 4 me 6 na miniti. Ko na tekivu na nomudou dro ena levei kina na balavu ni laini ena igunugunu na jeke ni iyaya, ticketing, ka sa vakatorocaketaka sara na tataqomaki ka icili na nomu waqavuka.\nYou might find Empty leg deal from or to North Carolina area’ e dua na vosa e vakayagataki ena cakacaka ni waqavuka me baleta na lesu lala mai ni dua na waqavuka vakaitaukei veivosakitaka dua ga na sala.\nDikeva rawa na nomu na siti voleka duadua e ra me baleta na ikuri ni ivakamacala ni waqavuka yadua chartering mai North Carolina.\nAsheville Concord Greenville Valetabu na Raleigh\nlisi ni jeti vakaitaukei Ceva kei Carolina | isau ni waqavuka vakaitaukei Charlotte


Vakania o Jisu e Vica na Udolu | Nodra iVola ni Vuli iVolatabu na Gone\nVakania o Jisu e Vica na Udolu\nEratou lesu mai na vunau na yapositolo ni bera na Lakosivia ena yabaki 32 G.V. Dua na ka nodratou oca, mani kauti ratou o Jisu i Peciseita ni ratou vodo waqa, me ratou lai vakacegu kina. Ni voleka yani na waqa e matasawa, e raica o Jisu nira tu e kea e dua na ilala levu era muri ratou yani. A vinakata o Jisu me veimaliwai ga kei ratou na nona yapositolo, ia e ciqomi ira na ilala qori ena yalovinaka. E vakabulai ira na tauvimate, e vakavulici ira tale ga. Ena siga taucoko qori, a vakavulici ira o Jisu ena itukutuku ni Matanitu ni Kalou. Ni sa yakavi, eratou lako vua na yapositolo, eratou kaya: ‘Era sa na viakana na ilala qo. Tukuna mada mera lai volia na kedra.’\nE kaya o Jisu: ‘E sega ni yaga mera lako. Dou vakani ira.’ Ratou taroga na yapositolo: ‘Me keitou lai volia mai na kedra madrai?’ E kaya o Filipi, e dua vei ratou na yapositolo: ‘Ke levu mada ga nodatou ilavo, ena sega ga ni veirauti na madrai.’\nE taroga o Jisu: ‘E vica na madrai qori?’ E sauma o Adriu: ‘E lima na madrai, rua na ika lalai, e sega ni veirauti.’ E kaya o Jisu: ‘Solia mai na madrai kei na ika.’ E tukuna vei ira na ilala levu mera dabe vakaiwasewase ena co, ya me ya50 se ya100. E taura o Jisu na madrai kei na ika, e rai cake i lomalagi qai masu. Oti e solia na kakana vei ratou na yapositolo, ratou wasea sara vei ira na ilala qo. Era kana kece, era mamau na le 5,000 na tagane, o ira na yalewa kei na gone. Oti qori, eratou qai kumuna na yapositolo na kena vo me kua ni maumau. E sinai e 12 na basikete! Sa bau vakatubuqoroqoro dina na cakamana qo, se vakacava?\nEra qoroya na ilala qo na ka e cakava o Jisu, era vinakata mera buli koya me nodra tui. Ia e kila o Jisu ni sega ni inaki i Jiova me tui ena gauna qori. E mani talaci ira na ilala levu qai tukuna vei ratou nona yapositolo me ratou lako ina tai ni Wasa o Kalili. Ratou vodo sara i waqa, e lako duadua o Jisu ina ulunivanua. Na vuna? E vinakata me masu vei Tamana. E turaga osooso o Jisu, ia e dau vakatikitikitaka na gauna me masu kina.\n“Ni kua ni cakacakataka na kakana e ca rawarawa, na kakana ga e tudei me rawati kina na bula tawamudu, ena solia vei kemuni na Luve ni tamata.”—Joni 6:27\nTaro: E vakaraitaka vakacava o Jisu ni kauaitaki ira na lewenivanua? Na cava eda vulica e keri me baleti Jiova?\nMaciu 14:14-22; Luke 9:10-17; Joni 6:1-15\nVakani Ira Vakacakamana na Vica na Udolu o Jisu\nVolatukutukutaki ena va na Kosipeli na cakamana i Jisu ni vakatubuqoroqoro dina.\nVakania na iLala Levu o Jisu\nVaqara na ka e cala ena droini, qai rokataka na droini.\niMeli iMeli Vakania o Jisu e Vica na Udolu


Discover thousands of unique mobile iKadravu. We are constantly updating daily, along with the best mods available here\nFractal Combat X (iTuvatuva Premium)\n1.0.7 (3675), iKadravu\nDuidui eso na kena gacagaca, iKadravu\niTukutuku & Magazines\niYaya ni Cakacaka\nVale › Qito › Archive by Category "iKadravu"\nBehApk - Lavetaka na Android Free APK - © Dodonu kece e taqomaki\nKeitou vakayagataka na cookies ena neitou mataveilawa me solia vei iko na veika bibi duadua ena nomu nanuma tiko na nomu digidigi ka tokaruataka na veisiko. Ni kilikitaki na "Accept", o sa vakadonuya mo vakayagataka TAUCOKO na cookies.\nKakua ni volitaka na noqu itukutuku.\niTuvatuva ni CookiesCiqoma\nQarava na veivakadonui\nNa mataveilawa oqo e vakayagataka na cookies me vakatorocaketaka na veika o sotava ena nomu curuma na mataveilawa. Mai na veika oqo, na cookies ka ra sa wasewasei me vaka e ganita era sa maroroi tu ena nomu barausa me vaka ni sa ka bibi sara me baleta na kena cakacakataki na mataveilawa. Keitou dau vakayagataka talega na kekedi va-ikatolu ka na vukei keitou me keitou dikeva ka kila na iwalewale o vakayagataka kina na mataveilawa oqo. Ena maroroi na cookies oqo ena nomu barausa ena nomu veivakadonui. E tiko talega vei iko na digidigi mo kakua ni biubiu mai na cookies oqo. Ia na nomu biubiu mai na so vei ira na cookies oqo ena rawa ni vakayaco-ka ki na nomu rai lesu.\nSa ka bibi sara na cookies e gadrevi me cakacaka vinaka kina na mataveilawa. Na cookies oqo ena vakadeitaka na ivakarau taumada ni cakacaka kei na gacagaca taqomaki ni mataveilawa, sega ni kilai.\nBalavu ni Gauna\nvakasaqaqara ni kisi kisi-jeke ni cookielaw-vakasaqaqara 11 Veivula Na cookie oqo e vakarautaka na Vosa Veivakadonui ni GDPR Cookie. Na cookie e vakayagataki me maroroi kina na veivakadonui nei koya e vakayagataka me baleta na cookies ena ketaqori "iVakavakatakata".\nveiqaravi ni cookielawinfo-checkbox 11 Veivula Sa tuvanaki tu na cookie mai na veivakadonui ni GDPR cookie me volaitukutukutaka na veivakadonui nei koya e vakayagataka na cookies ena ketaqori "Cakacaka".\ngadrevi na kisi-jeke ni cookielaw 11 Veivula Na cookie oqo e vakarautaka na Vosa Veivakadonui ni GDPR Cookie. Na cookies e vakayagataki me maroroi kina na veivakadonui nei koya e vakayagataka me baleta na cookies ena ketaqori "Gadrevi".\ncookielawinfo-checkbox-eso tale 11 Veivula Na cookie oqo e vakarautaka na Vosa Veivakadonui ni GDPR Cookie. Na cookie e vakayagataki me maroroi kina na veivakadonui nei koya e vakayagataka me baleta na cookies ena ketaqori "Eso Tale.\nvakasaqaqara ena cookielawinfo-checkbox 11 Veivula Na cookie oqo e vakarautaka na Vosa Veivakadonui ni GDPR Cookie. Na cookie e vakayagataki me maroroi kina na veivakadonui nei koya e vakayagataka me baleta na cookies ena ketaqori "Vakatasuasua".\nviewed_cookie_policy 11 Veivula Sa tuvanaki tu na cookie mai na vosa veivakadonui ni GDPR Cookie ka dau vakayagataki me maroroi ke ra sa vakadonuya se sega o ira era vakayagataka na cookies. E sega ni maroroya e dua na itukutuku vakatamata yadua.\nEna veivuke na cookies vakarautaki me vakayacori kina na veicakacaka eso me vakataka na wasei ni lewe ni mataveilawa ena sala ni vakauitukutuku raraba, kumuna na itukutuku lesu mai, kei na so tale na ituvatuva ni ikatolu.\nNa cookies ni vakatovotovo e vakayagataki me kilai ka dikevi kina na idusidusi vakamatanivola ni cakacaka bibi ni mataveilawa ka veivuke ena kena vakarautaki e dua na kila ka vinaka cake vei ira na vulagi.\nE vakayagataki na cookies analytical cookies me kilai kina na nodra veimaliwai na vulagi ki na mataveilawa. Na cookies oqo ena veivuke ena kena vakarautaki na itukutuku me vaka na kedra iwiliwili na vulagi, levu ni matanataki, ivurevure ni gaunisala, kei na so tale.\nEra na vakayagataki na cookies me vakarautaki kina vei ira na vulagi na itukutuku veiganiti kei na ivoli ni volivolitaki. Na cookies oqo e raici ira tiko na vulagi ena veimataveilawa ka vakasokomuna na itukutuku me vakarautaki kina na ilalawa sa vakamatautaki tu.\nEso tale na keke kamica sega ni vakaraitaki sai koya era sa vakadewataki tiko ka se bera ni vakatikitikitaki ki na dua na iwasewase ena gauna oqo.